text:
Owesifazane ushaywe yinyoka eseholidini eKZN
2012-12-17 08:15
Durban - Owesifazane osemncane ulunywe yinyoka, nokukholakala ukuthi yibululu, ehamba lapho kugcinwa khona imvelo eShongweni, ngaphandle kwaseThekwini, kusho abezimo eziphuthumayo.
Kubikwa ukuthi usesimweni esigculisayo.
Okhulumela i-ER24 uDerrick Banks uthe abezimo eziphuthumayo bamnikeze usizo lwezempilo ngaphambi kokumyisa esibhedlela esiseHillcrest nalapho kuthiwa "ukahle kakhulu".
UBanks uthi lo wesifazane ubehamba nabangani eGiba Gorge ngesikhathi evelelwa yilo mshophi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


c: text/html

text:
Ngizothi ukuma kancane ekuzenzeni muhle - Mshoza
2012-05-17 10:02
Johannesburg - Umculi wekwaito osephenduke unontandakubukwa, uNomasonto "Mshoza" Mnisi, ngeke esayenza i-plastic surgery njengoba bekulindelekile, kubika iSowetan.
NgoMgqibelo wayezishaya isifuba kuSoweto TV, ohlelweni iLKG
Show ukuthi uzophindela ngaphansi kwezinaliti nalapho efuna ukuba mpofu kakhulu ngebala afane nomculi waphesheya uChristina Aguilera, aphinde enyuse namabele.
Kodwa kuleli sonto ushaye ingwijikhwebu ngesikhathi etshela iSowetan ukuthi useluhlehlisile lolu hlelo "ngenxa yezinkinga ezikhona okwamanje".
Lowo obengumyeni wakhe uJacob Mnisi uthi kungenzeka ukuthi uMshoza uhlehlisa nje ngoba nakhu eswele imali.
"Ngisameseka ngasezimalini, kodwa ngeke ngimoshe imali yami ngimenze abe muhle ngoba ngakwenza ekuqaleni kanti ngenzela enye indoda."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24

robotstxt: allowed

filter: keep


text:
Abagqoke amasaka baxwayisa ngo-666Comment on this story
NOKUBONGWA PHENYANE
SEKUQUBUKE indida ngabalisa abatheleke elokishini laseMlazi kwa-P izolo bedlubhe amasaka bethi bathunywe yinkosi yabo ebusa leli lizwe uYashuka, ukuthi bazoshumayeza batshele abantu ukuthi abaphenduke.
Laba balisa abayisikhombisa abadonse amehlo abantu kuleli lokishi njengoba bethe bengena baqaqelwa ngabantu befuna ukuzwa ukuthi bathini.
Bebehamba bememeza bethi abantu abaphume ezindlini babalekele ezintabeni bashiye konke njengoba lelizwe selifana nse neSodoma neGomora.
Uma bechaza bathi baliqhamukisa ezifundazweni ezahlukene kuleli njengoba bajoyina ibandla i-12 Tribe Israel of Light besakhula.
Leli bandla abathi lifundisa ngokuyeka izinto zomhlaba abantu baphendukele eqinisweni ngenxa yokuthi lo mhlaba sekuseduze ukuthi ugoqwe.
Lezi zinsizwa ezigqoke amasaka ezihamba ngezinyawo, uma umi eduze kwazo uhlangatshezwa yiphunga eligqashula ikhanda njengoba zingawalokothi amanzi, zigeza uma zihlangana nesiphethu ngoba zithi amanzi ompompi asuke esegcwele izinto eziningi usathane azithandayo.
UMandla “Alsheri” Yehova ongomunye obehamba nalezi zinsizwa uthi ibandla labo ngelakudala njengoba naye eqale ukukhoza kulo esemncane.
“Sixwayisa abantu ngezinto eziningi ubaba wethu uYashuka angazithandi. USathane usengene shi kubantu njengoba efuna bajoyine bathathe inamba yakhe i-666. Ubona kuvotwa, kubhaliswa yonke into le nisebenzisa amapasi usathane iyona ndlela anibamba ngayo ukuthi nibe ne-666,” kusho uMandla.
Unanelwe nguzakwabo uMduduzi “Siyare” Yehova naye othe bona badla izithelo kuphela abapheki nenyama abayidli njengoba ingukufa.
“UYashuka akabathandi abantu ababulalayo, imoto asiyigibeli ngoba ziginqika njalo usathane efuna ukuphuza igazi labantu. Izilwane ziyabulawa ngaphambi kokuthi zidliwe inyama asiyidli thina-ke ngeke sikwenze lokho ngoba kungumthetho kasathane ukuyidla. Izinto lezi enizenza emakhanda, ukudla enikuphekayo akuvumelekile njengoba uYashuka uma utshale ukudla, usukubona ukuthi kuvuthiwe, kumele ukudle kunjalo ungakupheki,” kusho uMduduzi.
Eqhuba uthe bona balala noma yikuphila izwi lenkosi yabo uma selifike lathi abalale, abanamakha-ya ngisho kuna imvula bayaqhubeka balale njengoba kubo ifana nesibusiso.
“Amakhaya sawashiya, sihamba yonke indawo le ngezinyawo ngoba kuwusuku lwethu lokuqala lolu la eThekwini siyadlula sesisuka koGoli, Eastern Cape naseLesotho sishumayela,” kusho yena.
Abantu bakuleli lokishi bebehlukene phakathi njengoba abanye bebefuna ukuzwa ukuthi laba bazothini abanye bebatshela ukuthi bayahhema.
Uthe zonke izinkolo ezikhona manje ngezamanga, zidukiswa ngusathane, bona njengoba behamba kangaka nje bazoqaphelisa abantu.
UNkk Cabangeni Nsele (53) wakulona leli lokishi obekubonakala ukuthi uthukile ebona laba uthe kwake kwenzeka ekhula kwaba khona ubaba ngakubo okhuluma kanje egqoka amasaka.
“Ngiyethuka kakhulu uma sekuphinda kuqhamuka laba bantu. Bake babakhona ngisakhula kodwa omunye wabo waphinde wabuyela esimweni waphila impilo ejwayelekile,” kusho uNkk Nsele.
Uthe izwe liyabhubha, ongaboni ngongaboni ngoba lokhu okwenzekayo kubhaliwe ebhayibhelini.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UZuma wayexhaswa ngapha nangapha - Umbiko
2012-12-07 10:01
Johannesburg - Umbiko oyimfihlo womcwaningi mabhuku uthi baningi abantu abaxhasa ngezimali uMengameli uJacob Zuma, kuze ezokwazi ukuphila impilo ewubukhazikhazi.
Iphephandaba iMail & Guardian libike lathi ingaphezu kuka-R8 million imali ekwaxhaswa ngayo uZuma.
Lo mbiko kuthiwa ubulokhu ufihliwe, nangesikhathi iNhlangano yezikuShushisa ihlela ukubeka uZuma amacala.
Umbiko wakwa-KPMG uthi uZuma "ngusopolitiki othobekile", owamukela imali kubantu abafana nosomabhizinisi uSchabir Shaik kanye noNelson Mandela - ekuthiwa wamsayinela isheke lika-R1 million, ngemuva kokuthi ekhishwe esikhundleni sokuba yiPhini likaMengameli, ekhishwa yiloyo owabe enguMengameli uThabo Mbeki, ngoJuni ka-2005.
Ngalesi sikhathi kuthiwa uZuma wayekweleta ibhange imali elinganiselwa ku-R400 000.
Abanye ekuthiwa bamxhasa ngemali bahlanganisa osomabhizinisi uJurgen
Kögl, Vivian Reddy, umshana wakhe uKhulubuse Zuma, izinkampani iThomson-CSF
(okumanje isibizwa ngeThales) neFerrostaal.
Amabhange nawo kuthiwa ayenza konke ukuzama ukusiza uZuma, yize kwabe kucaca ukuthi ubhekene nenkinga yezimali.
Umbiko lona wabe uyingxenye yobufakazi obahlanganisa wuphiko loFezela ngonyaka ka-2006.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
U-Obama uhambele izisulu
2012-07-23 10:03
Aurora - UMengameli waseMelika ut Barack Obama ubeke eceleni ezombusazwe wahambela eColorado ukuyohlangana nemindeni yabantu abadutshulwe balinyazwa ngushayasibhamu ngesikhathi kubukwa ifilimu ebhayisikobho ngoLwesihlanu.
Abantu abangu-14 bashona kwathi abaningi balimala, umengameli ubekhala kanye nezihlobo eziduduza.
U-Obama ubhekene nengcindezi njengoba kuphela isikhathi sakhe njengomengameli wezwe, nokho uzama ukusigcina isikhundla sakhe.
Ngokwesikhundla sakhe umengameli umelwe wukukhalisa izisulu zezinhlekelele.
"Angizi nje kinina njengomengameli kuphela, ngiza njengobaba futhi njengomyeni," kusho u-Obama ekhuluma phambi kwabezindaba .
Imbangi ka-Obama, isikhulu seqembu i-Republican, uMitt Romney uthe kuhle kakhulu okwenziwe ngumengameli.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Sapa - AP


text:
UChansa ugcine eyishiyile iPiratesComment on this story
LUNGILE MAJOKA
KUBONAKALA ebheke eChloorkop amabombo kumgadli weFree State Stars, u-Edward Manqele, obegaqelwe yiKaizer Chiefs esihoxile ezingxoxweni.
Imenenja yeStars, uRantsie Mokoena, uthe yize umdlali eziqeqesha neqembu njengoba libuyile emaholidini kodwa ziyavuthwa izingxoxo phakathi kwabo neMamelodi Sundowns.
Uthe iSundowns iyona ekhombise okukhulu ukuzimisela ngoManqele emaqenjini osekuvele ukuthi ayamfuna.
“Siyakhuluma nabo futhi yibona abalokhu bebelesele ngokukhuluma nathi. Nokho okwamanje akukabi khona okuhlangene, sizomemezela uma sekukhona,” kusho uMokoena.
UManqele uzidonsele amehlo amaqembu athathwa njengezinkunzi kuleli okukhona kuwo ne-Orlando Pirates kulandela ukugila izimanga eshaya amagoli angu-11 ngesizini yakhe yokuqala kuPremiership ngaphansi kwesandla sikaSteve Komphela.
IStars kungenzeka ingagcini ngokulahlekelwa nguManqele kuphela njengoba noKomphela esembangweni wokuqeqesha iBafana Bafana.
UMokoena uthe akubathusi ukuthi bangalahlekelwa yilo mqeqeshi obabeke endaweni yesithupha ngesizini edlule.
“Sinazo izinhlelo zokubhekana nanoma yisiphi isimo. Ngabe siyaganga uma ngingathi asimbheki umqeqeshi kodwa ngeke sisho lutho ngaphambi kokuthi iSafa imemezele ukuthi ubani umqeqeshi weBafana.”
Ngakolunye uhlangothi iPirates imemezele ukuthi seyihlukene nomdlali wasesiswini, u-Isaac Chansa, osejoyine iqembu laseChina, iHenan Jianye FC.
Esitatimendeni esithunyelwe yiBucs ithe ibifisa ukumgcina lo mdlali owanqoba i-Africa Cup of Nations neqembu lesizwe laseZambia kodwa umdlali kade azicelela ukuhamba.
UChansa akazange akufihle ukuthi akeneme kweZimnyama njengoba beliyivela kancane ijezi ngesizini edlule.
zz Sekuqubuke indida ngoBongani Ndulula njengoba lo mdlali engabonwa kuLamontville Golden Arrows eqale ukuziqeqesha ngoLwesibili. Imenenja kaNdulula, uTim Sukazi, wadalula kwabezindaba ukuthi lo mdlali usayine ku-Arrows esuka kuPirates kodwa ezivele izolo zithi umdlali akayingeni eyokuya eThekwini. Ucingo lukaSukazi beluvaliwe izolo ngesikhathi ethintwa ukuze acacise ngokuqhubekayo.
zz ILeopards ihlola umdlali waseDR Congo uDjunga Munganga embone ngesikhathi bedlala neqembu lakhe i-St Eloi Lipopo kuCaf Confederations Cup.
Leli qembu lifuna nonozinti njengoba lifake ohlwini lwabachithwayo uPosnett Omony.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuboshwe abokufika ngelobugebengu eKZN
2011-07-26 12:23
Pietermaritzburg - Kuboshwe amadoda ayisithupha angawokudabuka eCongo naseZimbabwe mayelana nezigameko ezine zokugqekeza amabhizinisi amane eMountain Rise, eMgungundlovu.
Lezi zigameko zenzeke phakathi kukaJuni noJulayi.
Kulolu hlelo lapho amaphoyisa elunywe khona indlebe, agasele amaflethi kuHoosen Haffajee nakuRetief Street ngoLwesine nangoLwesihlanu kwaboshwa abasolwa abane.
Olunye uphenyo luholele amaphoyisa emzini oKwaPata, ePlessislaer nalapho ebophe khona abanye abasolwa ababili ngazo lezi zinsolo.
Okhulumela amaphoyisa uWarrant Officer Joey Jeevan uthe la madoda abegebenga amabhizinisi ngezikhathi zokuvula nokuvala.
Kulindeleke ukuthi bavele eNkantolo yeMantshi eMgungundlovu kungekudala kanti uphenyo luyaqhubeka.
– "Like" ikhasi lethu ku-Facebook uze ukwazi ukujoyina inkulumo ngolimi lakho.
– Landela IzindabaNews24 kuTwitter.
- The Witness


text:
Kubulawe amakholwa eNigeria
2012-11-12 07:28
Kano - Oshayasibhamu badubule babulala amakholwa angamaKhrestu edolobheni elisenyakatho mpumalanga neNigeria nelike lahlaselwa yizihonga zamaSulumane ngaphambilini, kusho amaphoyisa.
Izigilamkhuba lezi zigasele emzini oseGaidam ngoMgqibelo ebusuku zadubula ngaphambi kokubaleka, kusho uKhomishana wamaphoyisa uPatrick Egbuniwe.
“Bangene bavulela ngenhlamvu babulala abantu abayishlanu. Akukaboshwa muntu ngalesi sigameko," esho etshela izintatheli.
Akucaci noma laba ababulewe babulawelwe inkolo yabo na.
- Landela
IzindabaNews24 kuTwitter
- Sapa - AFP


text:
Lihoxisiwe elikasomabhizinisi waseThekwini
2013-02-11 14:03
Durban - INkantolo eNkulu yaseThekwini ihoxise okwesikhashana icala lokugwazela nelenkohlakalo elibhekene nosomabhizinisi uToshan Panday kanye noColonel Navin Madhoe, ngoMsombuluko.
Umshushisi woMbuso uWendy Greef uthe icala lihoxiswe njengokomyalelo kalowo obambe njengomqondisi wezokushushiswa komphakathi KwaZulu-Natal, uMoipone Noko.
Akanabanga ngemininingwane.
UPanday noMadhoe bebesolwa ngokuzama ukugwazela isikhulu soKlebe eKZN uMajor-General Johan Booysen.
Laba bobabili bekusolakala ukuthi bathembisa uBooysen u-R2 million uma engafaka usuku okungelona lombiko omayelana nophenyo lwethenda yendawo yokuhlala engabiza u-R60m.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-ANC izokwakha isikole sezombusazwe
2012-12-17 08:35
Bloemfontein - I-ANC isithole isiza lapho izokwakha khona isikole sezombusazwe, kusho uNobhala Jikelele weqembu uGwede Mantashe ngesikhathi kuqhubeka ingqungquthela eMangaung.
"Sinepulazi esizovusa kulo isikole sezepolitiki," kusho uMantashe, ngesikhathi ethula umbiko weqembu kule nkomfa ngeSonto.
"Ukwakhiwa kwaso kubanjezelwe yizimali, nokuhleli kuyinkinga kuleli qembu," esho.
UMantashe ube esencokola ngegama likaPatrice Motsepe ekutheni kungani bengakwazi ukwakha lesi sikole.
"Akuthina sonke esinezimayini ze-platinum," esho.
Bathi kuningi okumele kwenziwe ekuqeqesheni amaqabane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Bayangunuza ngokufa kuka‘Bhunu’Comment on this story
SIMPHIWE NDWANDWE
sEKUQUBUKE ukubhekana ngeziqu zamehlo emndenini womgadli owayewunyazi kuMaZulu, odutshulwe ngabaphangi kwakhe eMlazi ngeledlule.
Isihlobo sikaJerome “Bhunu” Hlengwa (56) esicele ukungadalulwa ngoba kunokuphambana emndenini, sithe uhlaselwe enomkakhe nesisebenzi sasendlini.
“Ubegula esanqunywa ngisho umlenze ngenxa yesifo sikashukela. Abaphangi bangene kwakhe kukhona umkakhe endlini nesisebenzi. Okuxakayo ukuthi wukuthi akaze bathathe lutho olutheni kodwa umufi udutshulwe amahlandla ayisihlanu ekhanda nelilodwa esifubeni.
“Kuyasimangaza lokhu ngoba uma izigebengu bezizophanga ubengaziphazamisa kanjani engakwazi ukuhamba kahle futhi enomlenze owodwa futhi engahlomile?
“Sebengaze bamdubule amahlandla amahlanu ekhanda kanti yini lena engaka abeyenzile ezigebengwini?” kubabaza lesi sihlobo.
Sithe isimo sishubile emndenini ngoba kunemibuzo equbukayo ngokufa kukaHlengwa.
Ikhono lakhe ebholeni laqala ukugqama esagijima ku-Richmond Junior Aces ngaphambi kokuyobhubhisa izizwe oSuthwini lapho ayedabula inethi kungabi ndaba zamuntu.
Waduma kakhulu ngeminyaka yo-1980.
Okhulumela amaphoyisa esifundazweni, uColonel Vincent Mdunge, uthe kusaphenywa akekho oseboshiwe.
Uthe bazi ukuthi bebebabili abahlaseli.
Inkonzo yokumphelezela izoba kwa-AA ehholo bese kwedlulelwa emathuneni aseMobeni Heights lapho ezolothiswa khona.
Ushiye abantwana abathathu nenkosikazi yakhe.
n Khonamanjalo, uGeorge “Phathiwisa” Mthembu, oshone ngoLwesibili ngemuva kokuxinwa wukugula, uzofihlwa kusasa eNanda, eThekwini.
UMthembu wayevala kuthule umoya emuva ngesikhathi esadlala kwi-African Wanderers ngeminyaka yo-1970.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Bebeziphindiselela abashise isitimela eKapa
2013-01-24 10:02
Cape Town - Umlilo ongqongqise isitimela eKapa kuleli sonto kungenzeka ukuthi bekungumnyakazo wokuziphindiselela kwabagibeli abebengeneme, kusho umbiko ngoLwesine.
Imenenja yakwaMetrorail kulesi sifunda uMthuthuzeli Swartz utshele iphephandaba iCape Argus ukuthi izikhulu zezitimela zinqabile ukungenisa abagibeli abebengenawo amathikithi noma imali yokukhokha esitimeleni.
"Kungenzeka ukuthi lo mlilo uqalwe ngabanye balabo bantu," esho.
Lesi sitimela besiya eKapa ntambama ngesikhathi sokhelwa ngomlilo sesingena eWoodstock ngo-16:00.
Kushe amakhoshi amane kwathi abantu abathathu balashelwa ukuhogela intuthu.
Abanye abagibeli kudingeke ukuthi baphume ngesamagundane ukuqinisekisa ukuphepha kwabo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Silokhu sidlondlobalile bafundi bethuComment on this story
INTATHELI YESOLEZWE
SINENJABULO ukwazisa abafundi bethu ngezinguquko ethimbeni lobuholi bamaphephandaba ethu, Isolezwe, Isolezwe ngoMgqibelo neSolezwe ngeSonto.
Kuyintokozo ukunethulela uMnuz Sazi Hadebe, obeyiPhini likaMhleli, njengoMhleli omusha weSolezwe, Isolezwe ngoMgqibelo neSolezwe NgeSonto ovale isikhala esivuleke ngokuya emadlelweni aluhlaza kwaloyo obenguMhleli phambilini, uMnuz Mazwi Xaba.
UHadebe ube esememezela uNkk Slindile Khanyile obenguMhleli wamaphephandaba angempelasonto, Isolezwe ngoMgqibelo neSolezwe ngeSonto njengePhini loMhleli waphinde wamemezela uMnuz Sandile Mdadane njengoMhleli obheke ukusebenza kwansuku zonke kweSolezwe ngoMgqibelo neSolezwe ngeSonto.
Ephawula ngezinguquko uHadebe uthe: “Nginethemba elikhulu lokuthi abafundi bethu bazozamukela lezi zinguquko. Owethu umsebenzi ukuhlale sinikeza abafundi bethu lezo zindaba ezibathintayo nezibazikhulisayo.”
UHadebe ubonge abafundi abalokhu bekhombise ukuleseka Isolezwe ethi lokhu kufazazelwa yizibalo zakamuva ezikhomba ukukhula kwawo wonke.
Ngokwezibalo zakamuva zenhlangano ezimele ecubungula iqinisekise ukudayiswa kwamaphephandaba eNingizimu Afrika, i-Audit Bureau of Circulation (ABC), Isolezwe likhule ngo-5.2% uma kuqhathaniswa nelaliyikho ngesikhathi esifanayo ngonyaka odlule ngokwezibalo zekota yesibili yalo nyaka – Ephreli kuya kuJuni nonyaka.
Ngesikhathi esifanayo ngonyaka odlule, Isolezwe, elihlanganise iminyaka ewu-10 kulo nyaka, lalidayisa 108 138 kanti manje selidayisa 113 786.
UHadebe utuse kakhulu ozakwabo nabafundi ngale mpumelelo elokhu iqhubekile. “Silapho sikhona ngenxa yabafundi bethu abazithakaselayo izindaba esibaphakela zona mihla namalanga. Izindaba ezibasizayo, ezibathuthukisayo, ezibajabulisayo nezibafundisayo nezibikwa ngokungachemi. Siyabonga kakhulu kubona futhi sibonga nozakwethu abangozulazayithole, abangakhathali bephuma bengena kuwo wonke amajukujuku ezweni lethu,” kusho uHadebe.
Izingane ezizalwe yileli phephandaba nazo azizibekile phansi njengoba nezazo izibalo ziveza khona ukudlondlobala. Uthumbu, Isolezwe ngoMgqibelo, likhule ngo-9.2 % njengoba selidayisa 76 127 kanti ngekota yokuqala lalidayisa 69 695.
Isolezwe ngeSonto, lona elineminyaka emine lasungulwa, likhule ngo-11.8% njengoba selidayisa u-90 092 uma kuqhathaniswa nangalesi sikhathi ngonyaka odlule lapho lalidayisa khona 80 608.
Iphini elisha lo mhleli, uNKK Slindile Khanyile, naye ubonge abafundi nabasebenzi bala maphephandaba.
“Kulesi sikhathi esiphila kusona yonke into iyabiza futhi abantu bayakubhekisisa ngempela ukuthi bayisebenzisa kanjani imali yabo kodwa abafundi bethu abakhathali ukuseseka ngenxa yomsebenzi onohlonze esiwenzayo.
“Sibonga nozakwethu abaqinisekisayo ukuthi izindaba aziphindwa emaphephandabeni ethu womathathu ngoba akulula ukukhipha iphepha zonke izinsuku,” kusho uNKK Khanyile.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
ULekgwathi ugcwele ukuzethemba
2013-01-14 10:02
Johannesburg - Ukaputeni we-Orlando Pirates uLucky Lekgwathi uthi bazodlala ngokuzimisela zisuka amadaka ngethemba lokuthatha isicoco seligi nokuthola ithuba koweCAF Champions League, kubika iKickOff.com.
IPirates, nelele isibili ohlwini lwamaqembu eligi ngemuva kweKaizer Chiefs, izobhekana neDjabal of Comoros ngenyanga ezayo koweCAF.
AmaBhakabhaka aqale ukuzilolonga ngesonto eledlule kanti uLekgwathi uthembisa abalandeli ukuthi bazokhuphula amasokisi.
“Sinemidlalo engu-14 yeligi esizoyidlala ngesizini ka-2012/13 kanjalo futhi njengoba kuqala iChampions League.
“Ngonyaka odlule asenzanga kahle kuChampions League akanti ngenxa yalokho sizozimisela kakhulu kulokhu. Asazi olungakanani ngeqembu esizodlala nalo kodwa ngithembisa ukuthi sizodlala ngokuzimisela."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuboshwe abahlanu ngenkohlakaloComment on this story
CELANI SIKHAKHANE noSIMPHIWE NGUBANE
ZIFULATHELWE ngelakubo izikhulu zikamasipala wasoThukela KwaZulu-Natal osekuvele ukuthi bezivalela abantu amanzi ngamabomu ukuze zithole ithenda yokuwahlinzeka emphakathini ngezimoto zawo nokudle lo mkhandlu imali elinganiselwa ku-R12 million.
Kuboshwe abasebenzi abahlanu balo masipala, abathathu kubo abayizikhulu zalo mkhandlu wasoThukela.
Esinye salezi zikhulu kuthiwa sivele sasula isigubhukane nokusolwa ukuthi sibalekela ukuboshwa kanti ezinye zilindele ukuqondiswa izigwegwe.
UNgqongqoshe wezokuBusa nokuBambisana neziNdaba zoMdabu, uNksz Nomusa Dube, uthe lesi sikhulu esisule emsebenzini ngeke siyinuke impesheni yaso neminye imihlomulo ehambisana nokuyeka umsebenzi kuze kube kuphothulwa uphenyo ukuze uma silahlwa ngamacala bathathe imali yaso.
“Lezi zikhulu kuthiwa bezivala amanzi ngezikhathi zikaDisemba lapho edingeka khona kakhulu bese zifaka izicelo zamathenda okuthutha amanzi ngamaloli kamasipala kanti zizosebenzisa amaveni azo nawo abenezinombolo zezithuthuthu eziwumgunyathi. Ezinye zalezi zikhulu kutholakale ukuthi bezinezinkampani zonogada ebezisebenza kuwo lo Mkhandlu wasoThukela zibiza imali engaphindwaphindwa kaningi kunomsebenzi obuwenziwa,” kusho uNksz Dube.
Lezi zikhulu kuthiwa bezibiza imali yonogada abayisihlanu ekubeni ziqashe oyedwa ukuthi aqaphe emkhandlwini ukuze zihlomule.
Lokhu kuthiwa kwenzeke ngaphambi kokuthi kungene ubuholi obuphethe njengamanje. Abanye abathintekayo kuthiwa babanjwe ngaphambi kokufika kokhetho.
Isolezwe libike kakhulu ngokuphela kwamanzi ezindaweni ezifana nakoZakheni, Phayekeni nezinye ezingaphansi kwaseMnambithi ezihlinzekwa ngamanzi wuThukela.
Izikhulu zalo mkhandlu ngesikhathi zazithintwa yiSolezwe ngoDisemba zasibeka isizathu sokuthi zibhekene nenkinga yamapayipi nezinye izinsiza zokukhiqiza amanzi esezindala kanti ezinye azisasebenzi kahle.
“Yize kukhona idamu eliphakela abantu ngamanzi i-Woodstock Dam kodwa lezi zikhulu zaziqinisekisa ukuthi ziyawavala amanzi bese zisebenzisa amaloli amanzi ukuhlinzeka abantu kanti nakhona lapho kwakubuye kube nezikhalo ngoba eminye imiphakathi yayigcina ingawatholanga amanzi,” kusho uNksz Dube.
Uthe ukuphenya leli cala sebejube oKlebe, uphiko oluqoqa impahla olubizwa nge-Asset Forfeiture Unit, amaphoyisa alwa nobugebengu obuthinta amabhizinisi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuboshwe izithandani ngokufa kwengane
2012-11-13 08:31
Johannesburg - Kuboshwe umama noyise womfana, 5, ongamzali baseNorth
West ngecala lokufa kwakhe ngemuva nje kancane kokuthi emngcwatshiwe, kubika iThe Times ngoLwesibili.
"Le ngane yatholakala ishonile inamanxeba ekhanda nasemzimbeni, ishiswe nangogwayi esithweni sangasese nasemhlane," kusho okhulumela amaphoyisa uCaptain Pelonomi Makau.
"Ukuhlolwa kwesidumbu kwatshengisa ukuthi le ngane yophela ngaphakathi engqondweni."
Lezi zithandani zizinikele emaphoyiseni aseHartbeespoort ngemuva komngcwabo.
Kulindeleke ukuthi zivele enkantolo ngecala lokuhlukumeza nokubulala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
BACKPAGEPIX
UHunt angase abe nenkinga yabadlali
Ulandelwa yizinkinga ezambalekisa kuSuperSport United umqeqeshi weBidvest Wits, uGavin Hunt.Read Story
Group
Usola izinqumo zonompempe ngeyabeChiefs neDowns
Izinqumo ezingagculisi zonompempe emidlalweni yamanqamu phakathi kweKaizer Chiefs neMamelodi Sundowns eminyakeni edlule yizona ezenza kube nzima ukuphatha lo md... Read Story
BACKPAGEPIX
UGabuza angadlala phesheya – Chippa
Uzicentele indlela ebheke phesheya kwezilwandle ngengcwenga yebhola umgadli we-Orlando Pirates, uThamsanqa Gabuza.Read Story
- UHunt angase abe nenkinga yabadlali
- Usola izinqumo zonompempe ngeyabeChief...
- UGabuza angadlala phesheya – Chippa
- Usuthu lulahlekelwe umdlali omqoka
- IBucs izigwaze ngowayo eTunisia
- ‘Siyabazi ubuthaka beKaizer Chiefs’
- Akazimisele ngokushiya iChiefs
- Abadlali bageze uBarker igilo
- ‘Ikusasa lethu lisezandleni zethu’
- ‘Ngizoncengela uVetyeka ku-WBA’


text:
“Lezi zindaba ezinhle zombuso ziyoshunyayelwa emhlabeni wonke owakhiwe.”—Mathewu 24:14.
“Lezi zindaba ezinhle zombuso ziyoshunyayelwa emhlabeni wonke owakhiwe.”—Mathewu 24:14.
“Lezi zindaba ezinhle zombuso ziyoshunyayelwa emhlabeni wonke owakhiwe.”—Mathewu 24:14.
INGUQULO YEZWE ELISHA YEMIBHALO ENGCWELE
INQABAYOKULINDA
PHAPHAMA!
OFakazi BakaJehova—Singobani?
Singabantu bezinhlanga nezilimi ezihlukahlukene, kodwa sihlanganiswa imigomo efanayo. Ngaphezu kwakho konke, sifuna ukudumisa uJehova, uNkulunkulu weBhayibheli noMdali wazo zonke izinto. Senza konke esingakwenza ukuze silingise uJesu Kristu futhi siyaziqhayisa ngokubizwa ngokuthi singamaKristu. Ngamunye wethu uchitha isikhathi njalo esiza abantu bafunde ngeBhayibheli nangoMbuso kaNkulunkulu. Ngenxa yokuthi siyafakaza, noma sikhuluma ngoJehova uNkulunkulu noMbuso wakhe, saziwa ngokuthi singoFakazi BakaJehova.
Hlola ingosi yethu. Funda iBhayibheli kuyo. Funda okwengeziwe ngathi nangezinkolelo zethu.
ABASHADILE NABAZALI
Imali ayinakuyithenga injabulo, kodwa kunezimiso ezine eziseBhayibhelini ezingakusiza ekuyisebenziseni kahle.
INTSHA
Ingabe bayaphila kwenye indawo? Ingabe bayasha esihogweni somlilo?
IZINGANE
Nakuba ayengeyena umIsrayeli, ukuba qotho kwakhe kwamenza wathandwa uNkulunkulu futhi kwamlethela izibusiso.
Thola izifundo zeBhayibheli ngesikhathi nasendaweni evumelana nawe.
Hlola umtapo wama-video ethu kuyi-Internet.
Funda ngendlela umsebenzi wokushumayela emhlabeni wonke oqhubeka ukhula ngayo ngaphandle kwemali yenkongozelo noma okweshumi.
Thola ukuthi sihlangana kuphi nokuthi sikhulekela kanjani.
Bheka ongakuthola okusanda kufakwa.
Funda iBhayibheli usebenzisa ama-video olimi lwezandla.
Siza Abanqindekile


text:
Uhambe kahle umbhikisho wama-etoll - Cosatu
2012-12-07 07:36
Johannesburg - Umbhikisho weCosatu “wokushaya ngolonwabu" ngoba umelene nama-etolls emigwaqeni emikhulu yaseGauteng uhambe kahle, kusho uNobhala wayo esifundazweni uDumisani Dakile.
“NjengeCosatu sijabule kakhulu, umbhikihso wethu uhambe kahle kanti futhi siyathemba ukuthi uwudlulisile umyalezo," esho.
“Le akusiyo impi yeCosatu kuphela, kepha eyeNingizimu Afrka yonkana."
UDakile uthe ngeke bayeke ukulwisana nama-etolls kuze kube kuqedwa nya ngawo.
“Uma bengakawuboni umyalezo, akusensuku zatshwala bawubone."
Okhulumela uMnyango wezokuThutha uTiyani Rikhotso
uthe uhulumeni uwubonile lo mbhikisho futhi uyawahlonipha amalungelo abantu okubhikisha.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Siyakwemukela ohlangothini lwesiZulu lwe www.GotQuestions.org!
Imibuzo ngeBhayibheli iyaphendulwa
Uhla olubhalwe lapha ngaphansi ngamakhasi abhalwe ngolimi lwesiZulu.
Okwamanje asiyamukeli imibuzo eqonde kithi ebhalwe ngesiZulu. Uma ungakhona ukubhala nokufunda isiNgisi ungathumela imibuzo yakho ku - http://www.gotquestions.org/Bible-Questions.html.
Izindaba Ezinhle
Unakho ukuphila okuphakade na?
Ngiyithola kanjani intethelelo kuNkulunkulu?
Kusho ukuthini ukuba uMkristu ozelwe ngokusha?
Iyini Imithetho Emine yakoMoya?
Ngingalungelana kanjani noNkulunkulu?
Ingabe uJesu uyiyona yodwa ndlela esiyisa eZulwini na?
Ngingaqiniseka kanjani ukuthi ngizoya eZulwini uma ngifa?
Ingabe ikhona impilo emva kokufa na?
Kusho ukuthini ukwamukela uJesu abe nguMsindisi wakho?
Yini uhlelo lwensindiso?
Iyiphi inkolo engilungele mina?
Uyini wona loMgudu wakwabaseRoma oyisa ekusindisweni?
Uyini umthandazo wesoni?
Uyini umuntu onguMkrstu?
Sengenze isinqumo sokubeka ukukholwa kwami kuJesu…Manje ngenzeni?
Imibuzo ebaluleke kakhulu
Ungubani uJesu Kristu?
Ingabe uNkulunkulu ukhona na? Bukhona yini ubufakazi obufakazela ubukhona bukaNkulunkulu?
Ingabe uJesu unguNkulunkulu na? Ingabe uJesu wake wazisho yini ukuthi unguNkulunkulu?
Yimaphi amagama achaza uNkulunkulu? UNkulunkulu unjani?
Ingabe iBhayibheli liyizwi likaNkulunkulu ngokweqiniso na?
Ingabe uNkulunkulu unguNkulunkulu ngempela na? Ngingazi kanjani ukuthi uNkulunkulu unguNkulunkulu ngempela?
Iyini inkolo yobuKristu, futhi yini amaKristu akholelwa kuyo?
Incazelo yempilo iyini na?
Ingabe amaKristu aphoqelelekile ukuthobela umthetho weTestamente elidala na?
Ingabe ubuNkulunkulu bukaKristu buyangokwemibhalo na?
Insindiso ukukholwa noma ukukholwa nemisebenzi?
Ngingayazi kanjani intando kaNkulunkulu empilweni yami? Lithini iBhayebheli ngokwazi intando kaNkulunkulu esimeni esithize?
Ngubani Umoya Oyingcwele na?
Ngingasinqoba kanjani isono empilweni yami yokukholwa?
Yini ukuba ngingazibulali?
Imibuzo evame ukubuzwa
Kwenzekani emuva kokufa?
Uma usindisiwe sewusindiselwe unomphela?
Isiqiniseko saphakade sikhona yini eBhayebhelini?
Athini amaKrestu ngokuzibulala? Ngabe lithini iBhayebheli?
Lithini iBhayibheli ngokuzidweba noma ukubhoboza umzimba?
Lithini iBhayibheli ngamakhosikazi abafundisi nabashumayeli?
Lisifundisani iBhayibheli ngoButhathu?
Lithini iBhayebheli ngokuya oncansini phambi kokushada?
Kubaluleke ngani ukubhaphatiswa?
Lithini iBhayebheli ngokwahlukana kanye nokushada kabusha?
Lithini iBhayibheli ngokweshumi kumaKrestu?
Kuyisono yini ukugembula? Lithini iBhayibheli ngokugembula?
Ubekuphi uJesu kulezinsuku ezinthathu phakathi kokufa kanye nokuvuka?
Yini isiphiwo sokukhuluma ngezilimi?
Siyafunda yini ngawo ezwini leNkosi?
Ngabe izilwane zasekhaya noma zasendle zizoya ezulwini? Izilwanezasakhaya noma zasendle zinawo yini umphefumulo?
Lithini iBhayebheli ngokushadana kwezizwe ezihlukene na?
Ngubani inkosikazi kaKhayini? Ubuya kuphi umka Khayini?
Lithini iBhayibheli ngobulili obunye na? Ngabe kuyisono yini?
Kuyisono yini ukuchitha emhlabathini ngokwezi likaNkulunkulu?
Imibuzo ngeBhayibheli iyaphendulwa


text:
I-Sanco icikwe yisenzo sikaSexwaleComment on this story
INTATHELI YESOLEZWE
INHLANGANO yomphakathi iSouth African National Civic Organisation (Sanco) isisabise ngokuthi izokwenza konke okusemandleni ukuthi uNgqongqoshe wezokuHlaliswa kwabantu, uMnuz Tokyo Sexwale (osesithombeni), angabuyeli esikhundleni sakhe ngenxa yokuthula uma kudilizwa izindlu ezakhiwe emhlabeni kahulumeni eLenasia eGoli.
Okhulumela i-Sanco, uMnuz Dumisani Mthalane, uthe ukuthula kukaSexwale bakuqophile ezingqondweni zabo ngoba kuyabakhathaza.
Izindlu ezibalelwa ku-50 zadilizwa nguMnyango wezeZindlu eGauteng ngoNovemba 8 no-9. Umnyango wathi izindlu zakhiwe endaweni okufanele kwakhiwe kuyona izindlu zemixhaso.
UMthalane uthe ukuzithela ngabandayo kukaSexwale kukhombisa ukuthi uselahlekelwe wubuholi ayekade enabo phambilini.
Eqhubeka nokugxeka uSexwale uMthalane uthe uthule ngoba kuza ingqungquthela yokukhetha ubuholi eMangaung ngenyanga ezayo.
Uthe lokhu kufana nokuthi uthengise ngabantu bakuleli ngoba encenge ukuthi labo abafuna izikhundla eMangaung banganyatheleki amakhona.
Le nhlangano ibuye yakhwela yadilika kuNdunankulu waseGauteng, uNkk Nomvula Mokonyane, imgxeka ngokuthi naye uthengise ngabantu.
Ephendula ngesonto eledlule ngokudilizwa kwezindlu zabantu, uNkk Nomvula Mokonyane, uthe bakwenza lokhu ngoba babefuna ukuthumela umyalezo oshubile kulabo abadayisa umhlaba ngokungemthetho.
UMthalane uthe bayaphoxeka uma bebona i-ANC ithule cwaka eGoli ekubeni kwathunazwa amalungelo abantu ngokubhidlizwa kwemizi yabo.
Ukudilizwa kwezindlu kumisiwe kulandela ukuthi ikhomishini ebhekele amalungelo abantu ithole incwadi ephuthumayo eNkantolo eNkulu yaseGoli lapho kuvinjwe khona ukuthi kuqhutshekwe nokudilizwa kwemizi yabantu. Icala lizongena ngoLwesihlanu oluzayo kule nkantolo. Okhulumela uSexwale akathola-kalanga ukuze aphawule izolo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UDe Sa ukhala ngokumiswa kukaMyeni
2012-12-04 10:04
Johannesburg - Umqeqeshi we-Orlando Pirates uRoger De Sa ukhathazekile ngokungabi khona kukaSifiso Myeni uma ezakhe sezitholana phezulu neChippa United e-Athlone Stadium ngoLwesithathu ebusuku.
Lo mdlali weBafana Bafana ngeke abe yingxenye yalo mdlalo kulandela ukumiswa umdlalo owodwa kanjalo nomgadli ohamba phambili uSiyabonga Sangweni.
Ekhuluma neKickOff.com, uDe Sa uyavuma ukuthi kuzoba nzima ngaphandle kwalaba badlali, nabadlale indima enkulu ekunciphiseni igebe phakathi kwePirates neKaizer Chiefs.
“Sizoba khona impela isikhala sikaMyeni noSangweni. Bobabili bangabadlali abanohlonze, nababaluleke kakhulu eqenjini," kuqhuba uDe Sa.
“UMyeni ulokhu eqhubekile nokudlala kahle kanti njengomqeqeshi ngiyathanda ukubona abadlali abenza kahle bedlala kule midlalo ebalulekile. Kodwa akukho esingakwenza njengoba bemisiwe."
AmaBhakabhaka angase ajikijele umgadli uBenni McCarthy enkundleni – noseluleme ngokugcwele kulandela ukulimala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
ISafa ithi iyamethemba u-Igesund
2013-01-30 16:36
Johannesburg - Inhlangano yebhola iSouth African Football Association ithi inamathemba okuthi umqeqeshi weBafan Bafana uGordon Igesund, uzokwazi ukwenza umsebenzi aqashelwe wona, okungukufikisa iqembu kowandulela owamanqamu we-Africa Cup of Nations.
Lokhu kuyizinkomba zokuthi uphephile umsebenzi ka-Igesund.
IBafana isanda kudlala ngokulingana neMorocco, umdlalo waphela ngo 2-2, kulindeleke ukuthi ngoMgqibelo ibhekane neMali, eMoses Mabhida eThekwini.
Ngesikhathi u-Igesund eqashwa, wanikwa umyalelo wokuthi afikise iqembu kowandulela owamanqamu, aphinde aqinisekise ukuthi liyaphumelela ukungenela umdlalo wendebe yomhlaba ka-2014, eBrazil.
Okhulumela iSafa uDominic Chimhavi akafunanga ukuqinisekisa ngomsebenzi ka-Igesund, phezu kokuthi kusabalale imibiko ethi uphephile umsebenzi wakhe.
"Uhlalelwe wumsebenzi wokuyisa iqembu kumaSemi-Finals e-Afcon aphinde alifikise kowe-2014 World Cup," kusho uChimhavi.
"Uyingxenye yezinhlelo zethu, siyamethemba ukuthi angeke umehlule lo msebenzi."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UMotlanthe ufake igiya eliya emuvaComment on this story
MDU NCALANE
Ebika eseMangaung
LIBUKEKA selifike esiphethweni ikusasa lobeyiPhini likaMengameli we-African National Congress kuhulumeni njengoba ehlulwe ngamavoti yimbangi yakhe ethathe ihlandla lesibili lokuhola lo mbutho oqeda iminyaka eyikhulu nonyaka wasungulwa.
Izolo ebusuku uMnuz Kgalema Motlanthe ohlulwe nguMengameli Jacob Zuma ngamavoti angu-2 983 kwangu-991 emavotini angu-3 977, unqabile ukuqokelwa esigungwini esiphezulu se-ANC, ngemuva kokuhalalisela uZuma.
Amathuba kaMotlanthe okungena esikhundleni sokuba yilungu lokwengeza kwezingu-80 ebevele engacacile.
Abahlaziyi bezombusazwe izolo baqalile ukuqagela bethi uMotlanthe uzokwesula nasekubeni iPhini likaZuma kuhulumeni ukuze adedele abanqobe noZuma ukuthi bathathe izinqumo ngabaqhubeka kuhulumeni.
Umhlaziyi wezombusazwe ozimele uMnuz Bheki Mncube uthe ukukhombisa ubuhlakani nobuqotho nokulandela imigomo aziwa ngakho uMotlanthe kumele kumholele ekutheni esule esikhundleni sakhe sokuba yiPhini likaMengameli wezwe.
“Njengoba kwasho ingqungquthela yasePolokwane ukuthi kumele kube nesizinda esisodwa samandla okuyi-ANC, kumele kube njalo namanje. Akakwazi ukuphikisana nemigomo kaKhongolose ngokuthi aqhubeke abe yiPhini likaZuma ekubeni engasekho esigungwini esikhulu senhlangano,” kuchaza uMncube.
Uthe nalaba baholi abahluliwe kumele basule ezikhundleni zabo. “UMotlanthe, uMnuz Paul Mashatile, uMnuz Fikile Mbalula noMnuz Tokyo Sexwale kumele badede ukuze banikeze ubuholi obusha bombutho noZuma ithuba lokuba bahlele kabusha ikhabhinethi ngokulandela imigomo emisha ezobhabhadiswa yingqungquthela,” kusho uMncube.
Izolo emini kuhlokome itende ngesikhathi kumenyezelwa imiphumela yokhetho lwezikhundla eziyisithupha zokuqala kuKhongolose.
UMotlanthe usukume wamxhawula wamanga uZuma ngesikhathi kumenyezelwa imiphumela, ngaphambi kokuba uZuma abizelwe esiteji njengoMengameli omusha. Indlu ibisivele ikulungele ukubongela uZuma njengoba ngaphambi kokumenyezelwa kwemiphumela bese ziqalile ukuhalalisa izithunywa. Yonke imiphumela yokhetho ivune ithimba ebeliboshelwe wuZuma, okuyinto ebinezinkomba ezinkulu zalabo abazongena esigungwini esiphezulu.
Emuva kokukhethwa kwabaholi uZuma uxwayise izithunywa ngokubaluleka kokubuyisana nokwakha i-ANC ebumbene. “Ukuncintisana nokubanga izikhundla kuyingxenye yentando yeningi ka-ANC,” kusho uZuma.
Uthe uma ingqungquthela isikhulumile kumele wonke umuntu alandele lokho.
Uthe i-ANC inezinto eziningi engazithekela kubantu kanti kumele kube yiyo ehlahla indlela ngokwenza kahle.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
OweNFP ulahlwe yicala wesula eqenjiniComment on this story
MLUNGISI GUMEDE
USULE isigubhukane eqenjini obengumholi we-NFP, uVusi Khoza, ngoba esaba ihlazo lokukhonjwa indlela ngemuva kokulahlwa icala lokudala uthuthuva emphakathini yiNkantolo yeMantshi yaseThekwini ngoLwesibili.
Kubikwa ukuthi uKhoza ufake incwadi yokwesula eqenjini izolo ngemuva kokutholakala enecala enkantolo. USihlalo we-NFP KwaZulu-Natal, uMnuz Vikizitha Mlotshwa, izolo ukuqinisekisile ukuthi uKhoza uselishiyile iqembu. UMlotshwa akazange athande ukuphawula kakhulu ngalolu daba wathi okuningi bazokuveza esithangamini sabezindaba namuhla.
UKhoza usula nje bekulindeleke ukuthi ibhantshi ligcwale umoya kuye ngemuva kokulahlwa yicala njengoba i-NFP yaziwa ngokungananazi kubaholi bayo abazithola bephambene nengalo yomthetho.
Inkantolo ithole ukuthi uKhoza wayesekhaleni emkhankasweni wabantu base-Albert Park eThekwini wokuhlasela abokufika ngo-2009, esigamekweni okwashona kuso uVictor Zowa (23) waseZimbabwe noSaid Omari (22) waseTanzania.
UKhoza ungaphandle ngebheyili okwamanje kulandela ukwelulwa kwesikhathi sebheyili yakhe. Kulindeleke ukuthi agwetshwe ngoNovemba 20. Ubeliphika icala abebekwe lona. Ubetshela inkantolo ukuthi wayezihlalele kwakhe ngosuku okwenzeka ngalo isigameko waze wezwa ngaso ngoba esetshelwa amaphoyisa ehhovisi lakhe ngakusasa. Leli cala lenzeka uKhoza eseyikhansela le-ANC.
Amalungu e-NFP akhulume neSolezwe izolo kodwa acela ukuthi angadalulwa ngoba awagunyaziwe ukuthi akhulume nabezindaba athe isikhuni sibuye nomkhwezeli kuKhoza ngoba ubesekhaleni lokuxoshwa kwabanye ozakwabo abebesolwa emacaleni ahlukene.
Kuzokhumbuleka ukuthi uKhoza watshela leli phephandaba ukuthi i-NFP akusilona ikhaya lababulali ngemuva kokuthi bathathe isinqumo sokuxosha uMnuz Mzonjani Zulu baphinde bamisa nobulungu bukaMnuz Bhungu Gwala kulandela ukuthinteka kwabo emacaleni okubulala.
Ukumiswa kukaGwala nokuxoshwa kukaZulu kuze ngemuva kokumiswa kowayeyiPhini leMeya eMkhandlwini waseMzinyathi uMnuz Simon Mkhize. Ubulungu bukaMkhize bamiswa ngemuva kokuthi wayethinteka emacaleni okubulawa kozakwabo eMsinga uMnuz Bongani Shelembe noNksz Lungisile Zuma. UMkhize futhi uyathinteka nasecaleni lukubulawa kobeyikhansela eNquthu, uMnuz Thulebona Nhlebela.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ningaziphindiseleli - Kutshelwa iMali
2013-01-31 10:03
Washington - IMelika isishaye ikhwela kubantu baseMali, yathi akumele bazame ukuziphindiselela kubahlaseli babo, njengoba esethelekile amasosha aseFrance azozama ukwelekelela.
IMali ibhekene nempi eqhutshwa yiqembu lamaSulumane, ekuthiwa lidlelana ne-al-Qaeda.
Amasosha atheleke esikhumulweni sezindiza eKidal, ngoLwesithathu, ngenhloso yokuzoqhuba umkhankaso wokuqeda impi.
IMelika income ukusukuma kwamasosha aseFrance, nokho yaxwayisa ngokuthi zizokuba khona izingqinamba njengoba amasosha ezozama ukubuyisela umhlaba odliwe ngamaphekula.
"Siyawuncoma umsebenzi weMali kanye namasosha aseFrance. Siyacela abantu nje bezwe bangazihlanganisi nempi eqhutshwa ngabeTuaregs, nanoma ngubani omunye," kusho okhululmela uhulumeni waseMelika uVictoria
Nuland.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
'UModise ubuyele ukuzolungisa izinkinga zakhe'
2013-01-31 14:02
Johannesburg - IMamelodi Sundowns isiphumele obala yathi umgadli wayo uTeko Modise, ushiye iqembu eZimbabwe wabuyela ekhaya, ezolungisa izinto ezithize eziqondene naye.
UModise kanye neqembu, bahambele kwaBulawayo ngoMsombuluko, kodwa kuthe ngoLwesithathu wabuyela emuva eNingizimu Afrika, engabanga ingxenye yomdlalo wesihle.
AmaBrazilians anqobe umdlalo wawo ngo 2-0, eshaya amaHighlanders, aseZim.
ISundowns izoqhubeka nokuhlala eZimbabwe, njengoba kuqhubeka imidlalo, ngoLwesihlanu izodlala neCAPS United, bese ngeSonto idlala neDynamos.
Umkhulumeli weqembu uKabelo Mosito, utshele abezindaba zeKickOff.com wathi uModise uzolungisa izinto eziqondene naye ngqo, hhayi neqembu.
“UTeko unezinkinga ezimphoqe ukuthi abuyele ekhaya, kungenza abuyele emuva uma konke kusheshe kwalungiseka," kusho uMosito.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kusho ukuthini ukwamukela uJesu abe nguMsindisi wakho?
Umbuzo: "Kusho ukuthini ukwamukela uJesu abe nguMsindisi wakho?"
Impendulo: Usumamukele uJesu Kristu njengoMsindisi wakho? Ngaphambi kokuba uphendule lombuzo, ngivumele ukuba ngiwuchaze kahle. Ukuze lombuzo uwuqondisise kahle ufanele ukuqondisisa kahle “uJesu Kristu,” “owakho” “noMsindisi.”
Ungubani UJesu Kristu? Abaningi bamukela uJesu Kristu njengendoda elungile, uququdu lukathishela, noma njengomprofethi kaNkulunkulu. Zonke lezinto zingamaqiniso ngoJesu, kodwa azichazisisi kahle ukuthi ungubani. IBhayibheli isitshela ukuthi uJesu unguNkulunkulu enyameni, uNkulunkulu waba ngumuntu (NgokukaJohane 1:1, 14). UNkulunkul;u weza emhlabeni ukusifundisa, ukusiphilisa, ukusiqondisa, ukusithethelela, nokusifela! UJesu Kristu unguNkulunkulu, uMdali, Inkosi eNgophezukonke. Usumamukele loJesu lo?
Uyini uMsindisi futhi yini sidinge uMsindisi? IBhayibheli isitshela ukuthi sonke sonile, sonke senze izinto ezimbi (KwabaseRoma 3:10-18). Ngenxa yezono zethu, sifanelwe ulaka lukaNkulunkulu nokwehlulelwa. Isijeziso esifanele thina ngenxa yezono esizenze kuNkulunkulu waphakade ukujeziswa kwaphakade okunganqamukiyo (KwabaseRoma 6:23; Isambulo 20:11-15). Yileso sizathu ke esenza ukuba sidinge uMsindisi!
UJesu Kristu, weza emhlabeni wafa endaweni yethu. Ukufa kukaJesu, enguNkulunkulu enyameni waba yinhlawulo yaphakade yezono zethu (II KwabaseKorinte 5:21). UJesu wafa ukubhadala inhlawulo yezono zethu (KwabaseRoma 5:8). UJesu wakhokha inkokhelo ukuze thina singakhokhi lutho. Ukuvuka kukaJesu kwabafileyo kwabonisa ukuthi ukufa Kwakhe kwanele ukuba kube yinkhokhelo yezono zethu. Yingalokho uJesu enguMsindisi yena yedwa. (NgokukaJohane 14:6; Izenzo 4:12)! Ingabe wethembele kuJesu Kristu njengoMsindisi wakho na?
Ingabe uJesu unguMsindisi “wakho” na? Abantu abaningi bathatha ubuKristu njengokuya esontweni, noma ukugcina okufanele kwenziwe, noma ukungenzi izono ezithile. Akusibo ubuKristu lobo. UbuKristu obuyibo ukuba nobudlelwane noJesu Kristu. Ukwamukela uJesu Kristu ngengoMsindisi wakho kusho ukubeka ukukholwa kwakho nethemba lakho Kuye. Akukho osindiswa ngokukholwa kwabanye. Akekho othethelelwa ngenxa yokuthi wenze okuthile. Indlela eyiyona yokusindiswa ukuthi wena wemukele uJesu njengoMsindisi wakho, wethembe ukuthi ukufa Kwakhe kwaba yinkhokhelo yezono zakho, nokuvuka Kwakhe okuqinisekisa ukuphila kwakho okuphakade (NgokukaJohane 3:16). Ingabe uJesu unguMsindisi wakho yini?
Uma ufuna ukwemukela uJesu Kristu njengoMsindisi wakho, shano lomthandazo olandelayo kuNkulunkulu: Khumbula ukuthi ukusho lamagama noma amanye afana nawo angeke kukusindise esonweni. Ukwethembela kuJesu Kristu ngokuphelele okungakukhulula esonweni. Lomthandazo yindlela nje elula yokuthululela kuNkulunkulu ukukholwa kwakho nokumbonga ngokukupha insindiso. Thandaza ke uthi:"Nkulunkulu, ngiyazi ukuthi ngonile kuwe futhi ngimelwe ukujeziswa. Kodwa uJesu Kristu wathwala isijeziso sami ukuze ngokukholwa kuye ngithethelelwe. Ngiyashiya manje isono sami kodwa ngibeka ithemba lami kuwe ukuze ngithole insindiso. Ngiyabonga ngomusa wakho omangalisayo nokuthethelela – okuyisipho saphakade naphakade! Amen!”
Ingabe wenze isinqumo sokwamukela uKristu emva kokufunda lokhu okubhalwe lapha? Uma kunjalo, qhafaza inkinobho ethi “Ngemukele uKristu namuhla” lapha ngaphansi.
Buyela ekhasini lekhaya lesiZulu
Kusho ukuthini ukwamukela uJesu abe nguMsindisi wakho?


text:
Azokwenyuka amaholo abasebenza ngamalahle
2012-11-07 14:04
Johannesburg - Abemboni yamalahle basayine isivumelwano sokwenyuswa kwamaholo abasebenzi ngoLwesithathu, isivumelwano sisayinwe yizinyunyana ezihlanganisa iNational Union of Minewokers, iSolidarity yi-Uasa kanjalo neChamber of Mines.
Abasebenzi abasemazingeni aphansi bazokwenyuselwa amaholo ngamaphesenti amahlanu, kusho uNobhala Jikelele weNUM uFrans Baleni.
Abasebenzi bazophinde bagixabezwe kube kanye, ngesamba esingu-R2000, lokhu kuzokwenzeka kuzona zonke izimayini zamalahle ezingaphansi kweChamber of Mines.
UBaleni uthe ukunikwa kwabasebenzi le mali, kungenye yezindlela zokuzama ukuqinisa ukwethembana nokusebenzisana.
Inkampani i-Exxaro inqume ukuthi esikhundleni sokunika abasebenzi isamba esingu-R2 000, okungenani izokwenyusa amaholo abasebenzi abasemazingeni aphansi, anyuswe go-3% kuthi abasemazingeni aphakeme benyuselwe ngephesenti elilodwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kuzoqokwa ubuholi obusha be-ANC eF State
2013-01-17 12:03
Bloemfontein - Amalungu eqembu elibusayo i-African National
Congress e-Free State, azothola elinye ithuba lokuthi aqoke ubuholi besifundazwe ngenyanga ezayo, kuqinisekisa iqembu ngoLwesine.
Okhulumela iqembu u-Oupa Khoabane uthi ikomidi leqembu esifundazweni, lizoqinisekisa ukuthi ukhetho lokuqokwa kobuholi luhamba ngendlela.
Ukhetho lubekelwe umhlaka-23 Febhuwari, inkomfa izokuba ngeyosuku olulodwa, izobanjelwa eParys.
UNobhala weqembu kuzwelonke uGwede Mantashe wamemezela ikomidi laseBloemfontein, ngaphambi kwenkomfa yeqembu enkulukazi ebibanjelwe eMangaung, ngenyanga kaDisemba.
Ikomidi lihlanganisa abesifazane abangu-11 nabesilisa abayisishiyagalolunye.
Ukuqokwa kabusha kobuholi kuza ngemuva kokuthi amalungu ayisithupha evunwe yinkantolo esikhalazweni esasithi akuhlakazwe ubuholi obukhona, ethi kwephulwa imithetho ngesikhathi buqokwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Linyukile inani labashone engozini eNdiya
2011-07-11 13:24
Fatehpur - Abethimba lezokutakula basebenze kanzima ngesikhathi bezama ukuhlenga abantu kulandela ingozi yesitimela eyenzeke enyakatho neNdiya, nalapho kushone khona abantu abangu-67.
Izidumbu ebezimbozwe ngezindwangu ezimhlophe bezikele phansi eduze kwesitimela, njengoba amalungu emindeni abemi izixongololo ngenhloso yokuzofanisa izihlobo zawo.
Inani labashonile kulindeleke ukuthi linyuke njengoba kusaqhubeka ukuthungathwa kwezisulu, kusho uColonel Amarjit Dhillon, noyisikhulu sombutho osebenza ngezokutakula.
Kulesi sigameko kulimale abagibeli abangaphezu kuka-100 ngesikhathi isitimela siphuma emzileni waso edolobheni iFatehpur.
– Landela IzindabaNews24 kuTwitter.
- Sapa - AP


text:
Ngeke ngithuliswe - Vavi
2012-12-17 12:15
Bloemfontein - Uma iCosatu ikhuluma ngezinkinga ezibhekene nezwe lokho akumele kuthathwe njengokuhlasela i-ANC, kusho uNobhala Jikelele walo mfelandawonye uZwelinzima Vavi.
"Ngikhuluma ngezinto ezivumelekile ukuba zaziwe ngumphakathi, angisoze ngadalula izinto zombimbi eziyimfihlo ngaphandle. Akukho muntu ozongithulisa, ngisho abakhulu bahluleka ngaphambilini."
Ubeziphendulela ngemibiko ethi iCongress of SA Trade Unions ihlasela i-ANC.
NgeSonto uNobhala Jikelele we-African National Congress uGwede Mantashe utshele izithunywa eMangaung ukuthi iCosatu
ihlezi ingqofana nenhlangano ebusayo.
"Ukushuba kwesimo phakathi kweCosatu ne-ANC kuyanyuka ngenxa yale nyunyana nokukhuluma kwayo esidlangalaleni," kusho uMantashe.
NgoMsombuluko, uVavi ubhale kuTiwtter etshengisa ukuthi akamelene ne-ANC kepha uzama ukulungisa izinto ezingekho emgqeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Bakhala ngezidumbu eseziduve iminyakaComment on this story
BONISWA MOHALE
BANGASE bathwale kanzima abantu abashonelwe ngabantu ezingozini njengoba besabisa ngokhukhulelangoqo wesiteleka abasebenzi abahlinza izidumbu emakhazeni amakhulu kahulumeni kuGale Street, eThekwini abakhala ngomphathi wabo abathi ubaphoqa ukuthi bahlinze izidumbu ezonakele ezinye zazo eseziduve kulama khaza kusukela ngo-2010.
Bathi baphoqwa ukuthi izidumbu bazigeze baphinde bazihlinze ukuze odokotela bezothola imbangela yokufa komuntu ngamunye.
Bathe akusikhona ukuthi bayanqaba ukusebenza kodwa inkinga yabo wukuhlinza izidumbu ezonakele okungaziwa ukuthi zizongcwatshwa nini. Bathe ukuhlinza lezi zidumbu kubeka impilo yabo engcupheni yokuthola isifo sofuba nezinye izinkinga kwezempilo.
Abasebenzi bathe ngokujwayelekile izidumbu zihlala izinyanga eziyizithupha bese kuthi uma zingalandwa zingcwatshwe wuhulumeni kodwa bayaxakeka yilezi esezihlale iminyaka emithathu.
Izolo ithimba leSolezwe lihambele amakhaza lizenza abantu abafuna isidumbu esaduka ngo-2010. Lifike kuphuma izimoto zabangcwabi abehlukene abanye benezimoto ezibhalwe ukuthi basebenzela ePinetown naseSiphingo.
Unogada obesesangweni uthe izimoto bezigcwele amabhokisi anezidumbu zango-2010 ebeseziyongcwatshwa wuhulumeni.
Ngesikhathi lifika ngaphakathi indoda, esiligodlile igama layo, iqale yavuma ukuthi kukhona izidumbu ezikhona kodwa washeshe waziphikisa ngemuva kokungenelela kozakwabo abathe izidumbu ebezihanjiswa ngezangoNovemba noDisemba nyakenye.
Bakhwele badilika kunogada bathi ukhuluma into angayazi ngoba yibo omabhalane.
“Uma ningafika nemininingwane ephelele yalo muntu enimfunayo, singanibhekela uma afika la emakhazeni,” kusho le ndoda.
Ngaphakathi imindeni ebizobheka izidumbu zezihlobo ibilinda isikhathi eside ngenxa yokuthi bekungaqondakali ukuthi kwenzekani, abasebenzi bebeshayana ngamakhanda bengazi ukuthi bayingenise yini emafrijini lapho kugcinwe khona izidumbu.
UMnuz Zola Saphetha, uNobhala weNational Education, Health and Allied Workers’ Union (Nehawu), inyunyana yabasebenzi basemakhazeni uthe uthumele ithimba eliyophenya ngesimo esishiwo ngabasebenzi.
“Okusiphatha kabi wukuthi lolu daba seluke lwabikwa ngaphambilini kodwa kwangenzeka lutho. Sizwe kuthiwa namhlanje uNgqongqoshe ubehambele khona emakhazeni. sinethemba lokuthi uzolungisa. Uma kungalungi lutho amalungu ethu azogodla amandla awo,” kusho uSaphetha.
Ngonyaka odlule abasebenzi baku-Gale Street bateleka bekhala ngomphathi obaphethe ngesandla sensimbi namaholo angagculisi. lokhu kwadala ukuthi abantu bahlehlise imingcwabo. UMnuz Sam Mkhwanazi wezokuxhumana eMnyangweni wezeMpilo KwaZulu-Natal uthe bazokhipha isitatimende namhlanje.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kudutshulwe ababhikishi eGibhithe
2013-01-01 09:06
Cairo - Abezokuphepha eGibhithe bathi oshayasibhamu abakade bezifihle ubuso bavulele ngenhlamvu bebhekise kubabhikishi abamelene nohulumeni, kwalimala kambi izishoshovu ezimbili.
Oshayasibhamu kuthiwa baphinde bahlasela izimoto ekade zipake maduzane nezindlu zenxusa laseMelika.
Isikhulu esingathandanga ukudalulwa njengoba singagunyaziwe ukukhuluma nabezindaba, sithe amaMelikana kumele athi ukukugwema ukuhambela eTahrir Square, enhlokodolobha eCairo, kuze kuba kuphela imibungazo yonyaka omusha.
Ababhikishi balwisana nomthetho kaMengameli uMohammed Morsi, abathi uvuna abenkolo yamaSulumane.
– Landela Izindaba News24 kuTwitter
(@IzindabaNews24).


text:
Kusho ukuthini ukuba uMkristu ozelwe ngokusha?
Umbuzo: "Kusho ukuthini ukuba uMkristu ozelwe ngokusha?"
Impendulo: Kusho ukuthini ukuba uMkristu ozelwe ngokusha? Ombhalo othathelwe eBhayibhelini oyiwona uphendula lombuzo utholakala ku NgokukaJohane 3:1-21. INkosi uJesu Kristu ukhuluma noNikodemu umlisa owaziwayo wakubaFarisi owayeyisikhulu sabaJuda. UNikodemu weza kuJesu ebusuku. UNikodemu wayenemibuzo abethanda ukuyibuza uJesu.
Ngenkathi uJesu ekhuluma noNikodemu wathi, "...ngiqinisile, ngiqinisile ngithi kuwe: uma umuntu engazalwa ngokusha, angewubone umbuso kaNkulunkulu. UNikodemu wathi kuye: umuntu angazalwa kanjani esemdala na? Angangena ngokwesibili esiswini sikanina, azalwe na? Waphendula uJesu, wathi: Ngiqinisile, ngiqinisile ngithi kuwe: Uma umuntu engazalwa ngamanzi nangoMoya, angengene embusweni kaNkulunkulu. Lokho okuzelwe yinyama kuyinyama; nalokho okuzelwe nguMoya kungumoya….” (NgokukaJohane 3:3-7).
Amazwi athi “zalwa ngokusha” asho “ukuzalwa kwaphezulu”. UNikodemu wayenesidingo esiphathekayo. Wayedinga ushinstho lwentliziyo-uguquko lukamoya. Ukuzalwa ngokusha kuyisenzo sikaNkulunkulu lapho impilo engunaphakade yemukeliswa lowo muntu okholwayo (II KwabaseKorinte 5:17; KuThithu 3:5; I KaPetru 1:3; I EkaJohane 2:29; 3:9; 4:7; 5:1-4, 18). Izindimana NgokukaJohane 1:12-13 zibonisa ukuthi “ukuzalwa ngokusha” kuqukethe umqondo wokuthi “senziwe abantwana bakaNkulunkulu” ngokwethembela egameni likaJesu Kristu.
Umbuzo ke wukuthi, “kudingeke ngani ukuba umuntu azalwe ngokusha? Umphostoli uPawulu encwadini Kwabase-Efesu 2:1 uthi, “Uniphilisile nani enanifile ngeziphambeko zenu….” Kubazalwane base-Roma encwadini KwabaseRoma 3:23, umphostoli ubhale lokhu, “Ngokuba bonke bonile, basilalelwe inkazimulo kaNkulunkulu.” Ngakoke umuntu uyadinga ukuba azalwe ngokusha ukuze izono zakhe zithethelelwe abe nobudlelwane noNkulunkulu.
Kwenzeka kanjani lokho na? Kwabase-Efesu 2:8-9 ithi, “Ngomusa nisindisiwe ngokukholwa; nalokhu akuveli kini, kuyisipho sikaNkulunkulu, akuveli ngemisebenzi, ukuze kungabikho ozibongayo.” Uma umuntu “esindisiwe” usezelwe ngokusha, uhlunyelelisiwe ngokomoya, usengumntwana kaNkulunkulu ngelungelo lokuzalwa ngokusha. Ukwethembela kuJesu Kristu, onguyena owahlawulela icala lezono zethu uma afa esiphambanweni, yikho okusho “ukuzalwa ngokusha” ngokomoya. “Kanjalo uma umuntu ekuKristu, uyisidalwa esisha….” (II KwabaseKorinte 5:17a).
Uma ungazange wethembele eNkosini uJesu Kristu njengoMsindisi wakho, ungakuvumela yini ukukhuthaza kukaMoya Ongcwele esakhuluma enhliziyweni yakho? Uyadinga ukuzalwa ngokusha. Ungawuthanadaza umthandazo wokuphenduka ukuze ube yisidalwa esisha kuKristu namuhla? “Kepha bonke abamemukelayo wabapha amandla okuba babengabantwana bakaNkulunkulu, labo abakholwa egameni lakhe, abangazalwanga ngagazi, nantando yenyama, nantando yendoda, kodwa abazalwa nguNkulunkulu” (NgokukaJohane 1:12-13).
Uma ufuna ukwamukela uJesu Kristu abe nguMsindisi wakho uzalwe ngokusha, nangu umthandazo ongumfanekiso nje womthandazo ongawuthandaza. Khumbula ukuthi ukusho lomthandazo noma omunye ofana nawo angeke kukusindise esonweni. Ukwethembela kuJesu Kristu ngokuphelele okungakukhulula esonweni. Lomthandazo yindlela nje elula yokuthululela kuNkulunkulu ukukholwa kwakho kuye nokumbonga ngokukupha insindiso. Thandaza ke uthi:"Nkulunkulu, ngiyazi ukuthi ngonile kuwe futhi ngimelwe ukujeziswa. Kodwa uJesu Kristu wathwala isijeziso sami ukuze ukuthi ngokukholwa kuye ngithethelelwe. Ngiyashiya manje isono sami kodwa ngibeka ithemba lami kuwe ukuze ngithole insindiso. Ngiyabonga ngomusa wakho omangalisayo nokuthethelela – okuyisipho saphakade naphakade! Amen!”
Ingabe wenze isinqumo sokwamukela uKristu emva kokufunda lokhu okubhalwe lapha? Uma kunjalo, qhafaza inkinobho ethi “Ngemukele uKristu namuhla” lapha ngaphansi.
Buyela ekhasini lekhaya lesiZulu
Kusho ukuthini ukuba uMkristu ozelwe ngokusha?


text:
I-GTC ibuyisa inkumbulo endalaComment on this story
IMOTO: Astra GTC
INANI: R304 000
NGESIKHATHI ngiphuma lapho ngicuphe khona ngezikhathi zantambama emasontweni amabili edlule, ngizithele phezu kwe Opel Astra GTC. Le moto bekumele ngiyivivinye izinsukwana ngofefe labakwa Opel. Kimina i-GTC ibuyise izinsuku zakudala ze Opel Boss okuyimoto eyayidlisa ngaleso sikhathi emalokishini. Ngalezo zinsuku ilitha kapetrol lalibiza ngaphansi kukapondo. Insizwa engangijwayelene nayo ihamba nge Boss kodwa esiyawandulela lomhlaba angingabazi ukuthi ngabe ihamba ngayo i-GTC entsha ukube isawadla anhlamvana. Emuva kwe Boss kwa Opel baphindile bagadla ngezimoto ezinamandla ezibizwa ngama OPC njengoba sebewandisile futhi umndeni wabo nge GTC Coupe.
Uzokhumbula ukuthi i-GTC endala yadayisa kuleli phakathi kuka 2006 no 2009. Lena entsha esikhuluma ngayo njengamanje yethulwe ngoMashi emuva kokukhonjiswa embukisweni iFrankfurt Motor Show ngoSepthemba 2011.
Noma i-GTC yakhiwa emzileni ofanayo ne-Astra Hatch enezicabha ezinhlanu, kodwa lezi zimoto zozimbili akukho izingxenye zayo ezihambelanayo.
Le Coupe idle ngokuba yinde, yase iyabhasha uma uyiqhathanisa nalena enezicabha ezinhlanu. Ihlukene ngezinjini, kukhona engu 1.4 litre enamandla afinyelela ku 103kW kanye ne 1.6 litre Sport enamandla afinyelela ku 132kW. Zozimbili lezi zinjini zine turbocharger kanti zisebenzisa upetrol. Bengilindele ukuthi lena enenjini engu 1.6 litre ingene esigabeni sama hot hatch, kodwa lokho akwenzekanga njengoba ikhala ngaphansi ngamandla kuleyo engu 2.0 litre 147kw ebidayisa eminyakeni edlule.
Noma kunjaLO kodwa ngiyayivuma le njini engu 1.6 ngoba iyakwazi ukusuka ku 0 igabavule ifike ku 100km/h ngemizuzwana engu 8.8.
Noma kungeyona imoto ongaze ubeke ngayo imali phansi uma izoncintisana nezinye ngejubane, iyashibilika emgwaqeni.
Engikuqaphelile ukuthi nomuntu ongenaso isipiliyoni sezimoto sokushayela izimoto ezinamandla kodwa uzizwa ekhululekile abuyelwe nawukuzethemba kule GTC.
Idonsa ngamagiya ayisithupha bese kuthi ijubae layo eliphezulu libe ngu 220km/h. Le moto iphuma ne HiPerStrut front suspension okungokokuqala ukuthi bayisebenzise kuma Astra. Ihlala ithule emgwaqeni, okunye okubonakala kuyenza izinze indlela eyakhiwe ngayo yaba ngumtshumo ukuze ikwazi ukuphambana nomoya.
Noma inezicabha ezimbili, kodwa labo abahlala ezihlalweni zangemuva bayakwazi ukungena kalula futhi nesikhala ngemuva siyavuma.
Isikhala sokubeka impahla ngemuva siwububanzi obusuka ku 380 kuya ku 1 165 litres. Izihlalo zangaphambili eziyisikhumba ziyakwazi ukufudunyezwa njengoba kulezi zinsuku amakhaza eshubisa umnkantsha.
Le moto iphuma ne warranty yeminyaka emihlanu emuva kuka 120 000km kanye ne service plan yeminyaka emihlanu emuva kuka 90 000km.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kubheduke isiteleka eBangladesh
2012-12-18 07:24
Dhaka - Isiteleka okuhloswe ngaso ukuba kuvalwe amaqembu ezepilotiki ama-Islam kuleli lizwe eligcwele amaSulumane kuvale izikole nezitolo kwaphazamisa nezimoto eDhaka.
Ukuhlangana kwamaqembu ayisihlanu aphikisayo kuphume nesinqumo sokuthi kube nokhukhulelangoqo wesiteleka ngoLwesibili eBangladesh.
Izikhulu zitshale amaphoyisa alinganiselwa ku-10 000 kanjalo namalungu ombutho wezokuphepha eDhaka njengoba ababhikishi begcwele izitaladi.
Bekungakabikwa dlame okwamanje.
Laba bakhala ngokuthi amaqembu ama-Islam afuna izwe liphathwe ngomthetho wawo iSharia.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Uzokwethula uhlelo kuthelevishini uChilli M?Comment on this story
FANELESIBONGE BENGU noSANDILE MAKHOBA
SINGAHLE sibonakale kuthelevishini njengomethuli wohlelo olusha isilomo somsakazi woKhozi FM esiqashwe ngo-Ephreli nonyaka ngemuva kwezinguquko zezinhlelo ezibe khona kulo msakazo uma bevumelana ngezinkontileka nabaphathi beSABC.
UVukani “Chilli M” Masinga waseNtuzuma, eThekwini, kodwa osezinze eGoli ubhale enkundleni yezokuxhumana nge-internet i-twitter ukuthi abantu abalindele lukhulu kuyena njengoba emasontweni ayisikhombisa ezayo ezobonakala kuthelevishini eshayela uhlelo.
“Kusele amasonto ayisikhombisa... Uhlelo olusha eMzansi noDaddy (igama abuye aziwe ngalo). Gada kwabezindaba ngemininingwane egcwele,” kusho uChilli M owenza uhlelo lwangoLwesihlanu ebusuku olubizwa ngokuthi yiKonakele.
Imizamo yokuqinisekisa lo mbhalo kulo msakazi ayiphumelelanga njengoba ucingo lwakhe belukhala lungabanjwa.
Ngokuthola kweSolezwe ngomthombo osondelene nalo msakazi ocele ukungadalulwa, uthe lolu hlelo luzoba nenswebu yelomgosi oludlala njalo ngoMgqibelo ngo-6 ntambama, iReal Goboza.
“Kuzokuba wuhlelo lwentsha oluzocishe lufane neReal Goboza, yilokho kuphela engikwaziyo okwamanje,” kusho lo mthombo.
Imenenja kaChilli M uPandora Hlongwane uthe kuliqiniso okubhalwe yilo msakazi enkundleni yezokuxhumana kodwa ngeke akwazi ukuphawula ngoba basazohlangana nabakwaSABC.
“Okwamanje ngeke ngikwazi ukwanda kakhulu ngamazwi ngoba asikahlangani nabaseSABC. Ngizokuthinta uma sesihlangene,” kusho uPandora.
Okhulumela iSABC, uMnuz Kaizer Kganyago, uthe usemcimbini wacela ukuthunyelelwa i-SMS.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Uzibulele obehlekwa ngabangane ngokufeyila
2013-01-18 10:02
Durban - Owesifazane waKwaZulu-Natal uthi sisekude ukusuka emqondweni wakhe isithombe sendodakazi yakhe izikhunge esihlahleni ngebhayi le-ANC egcekeni lakubo.
UGugulethu Gumede, 16, ufeyile uGrade 11 ngonyaka owedlule eSithokozile Secondary KwaDabeka, kulandisa iDaily News.
Utholwe wunina, uNksz Ntombifuthi Khumalo, elenga esihlahleni esisegcekeni kubo ngoMsombuluko ntambama.
Umufi kuthiwa ubegconwa ngontanga yakhe baze bathi kufanele ayocela ukwedluliselwa phambili esikoleni.
Unina kamufi uthe wethuke woma
ngesikhathi ethola indodakazi yakhe ilenga ekubeni ekuseni eyishiye
iphila futhi ingenazo izinkomba zokuthi khona okuyixakile
emphefumulweni.
“Ngesikhathi
ngifika ngibuya emsebenzini ngithole ukuthi endlini kubiliswe amanzi
ngebhodwe kanti phezu kwetafula (uGugulethu) ubebeke ubhontshisi
abelungiselela ukuwupheka. Ngimemeze yonke indawo ngimcinga kodwa lutho
ukumthola.
“Ngibe sengibona into emnyamana ezihlahleni ngazitshela ukuthi wuplasitiki kadoti ophoswe ngumakhelwane.
“Ngiya khona-nje ngiyobheka ukuthi
yini lena ngiyathetha ngoba bengicabanga ukuthi khona umakhelwane ovele
waphosa udoti wakwakhe emzini wami,” kusho uNksz Khumalo osebenzisa
isibongo sakubo yize eshadele kwaGumede.
- Landela
IzindabaNews24 kuTwitter
- News24


text:
Usejoyine i-ANC obeku-IFPComment on this story
CELANI SIKHAKHANE
UMHOLI wophiko lwentsha ye-IFP uNtuthuko Majozi usegcine ejoyine i-ANC ngemuva kokwesula kwakhe kule nhlangano.
Lokhu kwenzeke ngemuva kokuthi esolwe yi-IFP ngokuthi uzama ukufaka umoya kubantu abasha wokuthi baphikisane nobuholi bukaDkt Mangosuthu Buthelezi.
UMajozi kuthiwa ubephinde ahole umkhankaso wokuthi uma sekusondela ukhetho luka-2014 kumele achithwe uButhelezi kufakwe omunye umuntu ozokwazi ukuheha amavoti amasha kuleli qembu.
Kuke kwasuka umsindo ngokuqokwa kwakhe esikhundleni sokuba nguMengameli weSadesmo kukhishwa uThabo Xaba engekho.
UMajozi ubesekhulumela i-IFPYB ezingeni likazwelonke ngaphambi kokuthi ngo-Ephreli asule eqenjini njengelungu lalo.
Ngesikhathi ethintwa uthe uthe ngeke aphike noma avume ngalezi zinsolo kodwa angakusho ukuthi akaselona ilungu le-IFP futhi akukho asakuhlanganise nayo.
“Engingakusho wukuthi yize ngiyishiyile i-IFP kodwa lokho bekungasho ukuthi sengiphumile kwezo-mbusazwe wakuleli, empeleni ngiphume ku-IFP kuphela,” kusho uMajozi.
UMajozi uke wathunywa yi-IFPYB ukuthi ayohlangana nabantu abasha bale nhlangano oThukela ayokhuluma ngezinto zentsha kodwa yena kuthiwa wafika waphusha umkhankaso wokuthi abantu abasha ababhukule ukuze kuchithwe ubuholi obukhona be-IFP.
Okunye asolwa ngakho wukuthi kulo mhlangano owawusoThukela wafike wakhuluma ngomqulu okuthiwa ugunyaza uButhelezi ekutheni aziqokele yena abaholi kodwa i-IFP yakuchitha lokho.
UMnuz Joshua Mazibuko okhulumela i-IFP uthe ngeke akwazi ukuphawula ngalolu daba kodwa umuntu ongathintwa nguMnuz Mkhuleko Hlengwa ongusihlalo wentsha ye-IFP.
Ethintwa uHlengwa akazange atholakale kodwa ucingo lwakhe belukhala isikhathi eside lungabanjwa kanti nemiyalezo ashiyelwe yona akazange ayiphendule.
Omunye umholi okhonjwa ku-ANC nguNkk Pat Lebenya Ntanzi kodwa okuthe uma ethintwa wathi lokho akulona iqiniso ngoba yena umatasa nezifundo zakhe e-Unisa futhi usaqalaza amatoho okuziphilisa kwazise i-IFP isanda kumxosha ePhalamende.
Uthe lamahlebezi awalona iqiniso ngoba kukhona nabanye asebeke bambuza ukuthi ngabe usejoyine i-DA yini.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Intaba
Intava lingimvelo.
Ngokuya ngosolwazi noma ososayenzi bemvelo bathi izintaba zadalwa yizintabamlilo ezenzeka uma kuqubuka okusatshe noma okusamdoko kuphuma emathunjini omhlaba kuphumele ngaphandle, bese ngemva kokuthi kome kuphenduke inhlabathi namatshe. Ngokwenkolo intaba yadalwa nguNkulunkulu, lapho uMvelinqangi ahlala khona, axhumana khona nomuntu. Kungakho intaba kuyinto eligugu kubantu abamnyama. Intaba ibaluleke kakhulu kubantu ngoba uma uphezu kwentaba uyakwazi ukubona yonke into ephansi, kanti emandulo intaba yayisetshenziselwa ukuqapha izitha ezingase zihlasele isizwe. Yingakho izinhloli zazihlala entabeni ukuqapha noma ukuvikela isizwe. Izintaba kunezintaba ezingamagugu, esizweni samaZulu, njengentaba yaseSandlwana, eMajuba eKhongela,izintaba zoKhahlamba. Ziningi izimpi ezaliwa lapho, angeke uwuqede umlando wamaZulu uma ungakhulumanga ngezintaba. Ngisho nasebhayibhelini ikhona intaba eyayibizwa ngkuthi yintaba yaseSinayi lapho uMose ahlangana khona noNkulunkulu. U-Abrahama naye wahlangana noThixo entabeni, uma uMose wasebhayibhelini wayehlangana noNkulunkulu ngasentabeni. Amasonto amaningi athatha intaba njengendawo engcwele, yingakho amasonto amaningi abekwe ezintabeni ezithize. Zikhona nje izintaba ezingamagugu ezizweni eziningi, isibonelo isizwe samaZulu, sinezintaba ezingamagugu njengezintaba Zokhahlamba, iMajuba nezinye izintaba. Kanti nesizwe samaNdebele naso sinazo izintaba ezingamagugu njengoMadlayi (intaba kayikhonjwa),uWuba noMhlopheni,iMkobola nezinye iintaba ezinomlando wesizwe.


text:
Abavukuzi bahishwe yigesi bashona
2013-02-12 12:03
Johannesburg - Abavukuzi ababili abangagunyaziwe, bashonile kanti oyedwa usesimweni esingesihle kulandela ukuthi bahishwe yigesi yohlobo lwe-methane, emayini engasasebenzi eRoodepoort.
Abezimo eziphuthumayo eGoli, bakhiphe lo mbiko ngoLwesibili.
Isikhulu uNana Radebe uthi owesilisa utakulwe emayini iDurban Deep, ngezithuba zawo-20:00, ngoMsobuluko.
"Ungeniswe esibhedlela esesimeni esibucayi."
Ngezithuba zawo-02:00 ngoLwesibili, amaphoyisa athole isidumbu sendoda ekukholakala ukuthi ihishwe yigesi, uRadebe uthi bazozama ukuthungatha isidumbu sendoda yesithathu.
Amaphoyisa atshelwe ukuthi amadoda ahileke aquleka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kushone 6 kuqhuma ibhomu eSomalia
2013-01-29 12:01
Mogadishu - Kubulawe okungenani abantu abayisisthupha ngesikhathi idelakufa liziqhumisa ngebhomu ngaphandle kweHhovisi likaNdunankulu waseSomalia ngoLwesibili, kusho izikhulu.
"Ngibone izidumbu eziyisithupha kanti abanye abantu bebelimele," kusho u-Abdukadir Ali, noyisikhulu sombutho wezempi eSomalia, nohlala eduze kwalapho kwenzeke khona lesi sibhicongo eMogadishu.
Kukholakala ukuthi iningi labashonile lingamaphoyisa noma amasosha.
UNdunankulu Abdi Farah Shirdon Said ubesehhovisi lakhe ngesikhathi kuqhuma leli bhomu, kodwa akazange alimale.
- Landela
IzindabaNews24 kuTwitter
- Sapa - AFP


text:
Bayonga abesifazane bakuleli - Ucwaningo
2012-10-23 12:28
Johannesburg – Inkampani esebenza emhlabeni wonke jikelele iVisa, isikhiphe umbiko ngaphansi kocwaningo ekuthiwa yiWomen’s Money Matters Survey
2012, othi abesifazane baseNingizmu Afrika bayakwazi ukunakekela izimali zabo.
Inkampani ikhulume nabesifazane abangu-2 000 abasemazingeni angalingani empilo, inhloso yocwaningo bekuwukuthola imizwa yabesifazane ngezindaba ezithinta imali..
Ucwaningo luthe:
• U-71% unemali oyongayo emabhange, futhi unemizi.
• U-9% kuphela ekuvele ukuthi awongi mali, nencane lena.
• Baku-27% abacela ukuboniswa nguchwepheshe wezezimali.
• U-54% ukholwa ukuthi umuzi yiyona ndlela ephephile yokonga.
• Baku-2% abatheng aamasheya.
•
U-30% wabesifaazne ungaela umholo wezinyanga eziyisithuph akuze uzophumelelisa umshado wabo.
• bangu-2% kuphela abasebenzia imali eyevile ku-R1 000 nyangazonke ngezinto zokuzicwala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela
IzindabaNews24 kuTwitter (@IzindabaNews24
- Finance24


text:
Kuxwayiswa abagqoka amabhulukwe ampintshanayoComment on this story
AMADODA avame ukugqoka amajini awabambayo azibeka engcupheni yokulimala ezithweni zangasese ngoba la majini ahlala kuzo athi ne.
Iningi lamadoda okubalwa kuwo abalingisi abadumile sebekhonze ukugqoka amajini ampintshanayo ngoba ahambisana nemfashini. Lama jini abizwa abizwa ngama-skinny jeans. Lokhu kuthiwa kungabadalela izinkinga esithweni sangasese.
Ungoti wezempilo, uDkt Hilary Jones wenza uhlelo oluxwayisa abantu besilisa ngobungozi bokugqoka amaji-ni abampintsha kakhulu.
“Sengibone abesilisa abaningi besonteke isitho sangasese ngenxa yokugqoka amajini abampintsha kakhulu,” kusho uJones.
Ukhuthaze abantu besilisa ukuthi baqikelele ukuthi kunesikhala esanele esisalayo emabhulukweni abawathengayo.
Uthe amajini abampintshayo angaholela ekutheni babe nezifo ezingavimba imigudu ehamba umchamo kwehlise nezinga lobudoda babo.
“Ukugqoka izingubo ezikubambayo isikhathi eside kungaholela ekutheni kucindezeleke ingxenye yomzimba ethwala umchamo,” kusho uJones.
Ucwaningo lwaseBritain luveze ukuthi owesilisa oyedwa kwabangu-10 baba nezinkinga uma bekade begqoke amajini abampintshayo.
Ungxenye yabo iveze ukuthi izwa ubuhlungu ngasesithweni sangasese kanti enye ithe iba nezinkinga zomchamo kanti oyedwa kwabahlanu ukhala ngokusonteka kwesitho sangasese.
Ukusonteka kudalwa ukunqamuka kokuhamba kwegazi nokuholela ekutheni kudingeke ukuthi bahlinzwe.
Iningi lalabo abagqoka la mabhulu-kwe likwenza ngoba lifuna ukuba sesitayele-ni. Bathe bawagqoka ngisho sebezwa ukuthi awabaphathi kahle uma bekade bewagqokile.
– Intatheli yeSolezwe
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
I-ANCWL ihlabe umdwebo ngoZuma
2012-07-06 14:13
Johannesburg - I-ANCWL igxeke umdwebo kaZapiro obandakanya isitho sangasese sowesilisa simile, nokhishwe ephephandabeni ngoLwesihlanu, bathi manje lo mdwebi usedlalela ngasezitsheni ezifayo.
"UDavid Shapiro useyadelela-ke manje," kusho lolu phiko esitatimendeni.
Kulo mdwebo, uZapiro udwebe isitho sangasese sowesilisa esinobuso nemilenze sase siba nekhanda elineshawa sizibuka esibukweni.
Kube sekuba khona nokusayina kukaBrett Murray negama leGoodman Gallery kuwona lo mdwebo.
Lolu phiko lukhala ngokuthi uZapiro udelela "uhlelo lokuzikhotha amanxeba" leli lizwe elikulo njengamanje.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Iyiphi inkolo engilungele mina?
Umbuzo: "Iyiphi inkolo engilungele mina?"
Impendulo: Izitolo ezithengisa ukudla zisidonsela kuzo ngokusivumela ukuba sizikhethele ukudla esikuthandayo, kulungiswe ngendlela yethu esiyikhethileyo. Ezinye zalezitolo ziziqhenya ngezintlobontlobo zokudla noma amkofi ahlukene esingakhetha kuwo. Noma sizithengela izimoto noma izindlu, sikhetha lezo ezinezinto esizidingayo nesizithandayo. Asiphili esikhathini lapho kungekhokuzikhela khona. Ukuzikhethela yikhona okuhamba phambili! Ungathola noma yini oyifunako kube ngalendlela oyithandayo wena.
Manje ke uthini ngenkolo elungele wena? Uthini ngenkolo ekhululekile ekukwenzeni ube nonembeza ongakuhluphi, engadingi kwenziwe izinto ezithile ngendlela ethile ngasosonke isikhathi? Ikhona inkolo enjalo, kodwa umbuzo uthi inkolo nayo ifanele ukuba umuntu ayikhethe ngokuthanda kwakhe yini?
Kunamazwi amaningi asibizayo, ngakoke kungaya ngani ukuba umuntu anqume ukukhetha uJesu ngaphezu kwabanye abafana no Muhammad, noma u Confucsius, uBuddha, uCharles Taze Russell, noma uJoseph Smith na? Kanti izinkolo azifani yini nje ngempela? Akusikho yini ukuthi zonke izinkolo ziyindlela yinye esiyisa ezulwini? Iqiniso ukuthi akusizo zonke izinkolo ezisiyisa ezulwini, njengoba akuyona yonke imigwaqo esiyisa eGoli.
NguJesu kuphela okhuluma ngamandla avela kuNkulunkulu ngoba Nguye yedwa owanqoba ukufa. UMuhammad, uConfuscius, nabanye abaqala izinkolo zabo basethuneni kuze kube namuhla, kodwa uJesu, ngamandla akhe wavuka ethuneni emva kwezinsuku ezintathu efile esiphambanweni sesihlungu samaRoma. Yilowo Muntu ke onamandla phezu kokufa esifanele ukumbheka nokuba simuzwe.
Ubufakazi obufakazela ukuvuka kukaJesu buningi buyamangalisa. Okokuqala nje, babangamakhulu ayisihlanu ofakazi ababona uKristu evukile kwabafileyo. Wofakazi abaningi impela laba. Amazwi abantu abangamakhulu ayisihlanu angawofakazi angeke anganakwa kalula nje. Besekuba nendaba ke yethuna elatholakala selingenalutho; izitha zikaJesu ngabe zabuthulisa kalula nje ubufakazi balabofakazi ngokuveza isidumbu sikaJesu, kodwa ke sasingekho leso sidumbu abebangathanda ukusiveza. Ithuna lalingenalutho! Ingabe abaFundi bakaJesu basintshontsha isidumbu na? Qha! Phela ukuze lokho kungenzeki, izikhulu zaqinisekisa ukuthi ithuna likaJesu liqashwe ubusuku nemini ngamasotsha. Kanti nje vele kwakungenakwenzeka ukuba labafundi bakaJesu bamntshontshe ngoba babesaba futhi bangabadwebi nje ababengenakumelana nalamasotsha. Okusalayo nje ukuthi ukuvuka kukaJesu akusiyo into engachazeka kalula yedlule.
Futhi ke, lowo onamandla ngaphezu kokufa ufanele ukuba alalelwe. UJesu wabonakalisa amandla akhe phezu kokufa, kanjalo ke, sifanele silalele ukuthi uthini. UJesu qobo ukubeka obala ukuthi Nguye kuphela indlela esiyisa ensindisweni (NgokukaJohane 14:6). Akasiyo indlela nje, futhi akasiyo enye yezindlela, kodwa uyindlela eyiyonayona yena yedwa.
UJesu yena lowo othi, “Wozanini kimi nina nonke enikhathele nenisindwayo, mina ngizakuniphumuza.” (NgokukaMathewu 11:28) Lomhlaba unzima futhi impilo ilikhuni. Iningi lethu linemihuzuko nezibazi. Uyavuma kambe? Manje ke ufuna ini? Ukuphiliswa ubuyiselwe esimeni esihle noma inkolo nje? Ufuna UMsindisi ophilayo noma omunye walaba “Profethi”? Ufuna ubudlelwane obunembuyiselo noma ukulandela amasiko okwenza izinto nje? UJesu akasiye wokukhethwa nje, kodwa Nguye yedwa ofanelwe ukukhethwa.
UJesu uyiyona “nkolo” uma ufuna intethelelo (Izenzo 10:43). Ujesu uyiyona “Nkolo” uma ufuna ubudlelwane obuhle noNkulunkulu (NogkukaJohane 10:10). UJesu uyiyona “Nkolo” uma ufuna ikhaya laphakade ezulwini (NgokukaJohane 3:16). Beka ukukholwa kwakho kuJesu njengoMsindisi wakho, angeke uzisole nanini! Themba Yena ngentethelelo yezono zakho, angeke ujabhiswe.
Uma ufuna ukuba “nobudlelwane obuyibonabona” noNkulunkulu, shano lomthandazo olandelayo: Khumbula ukuthi ukusho lomthandazo noma omunye ofana nawo angeke kukusindise esonweni. Ukwethembela kuJesu Kristu ngokuphelele okungakukhulula esonweni. Lomthandazo yindlela nje elula yokuthululela kuNkulunkulu ukukholwa kwakho nokumbonga ngokukupha insindiso. Thandaza ke uthi:"Nkulunkulu, ngiyazi ukuthi ngonile kuwe futhi ngimelwe ukujeziswa. Kodwa uJesu Kristu wathwala isijeziso sami ukuze ngokukholwa kuye ngithethelelwe. Ngiyashiya manje isono sami kodwa ngibeka ithemba lami kuwe ukuze ngithole insindiso. Ngiyabonga ngomusa wakho omangalisayo nokuthethelela – okuyisipho saphakade naphakade! Amen!”
Ingabe wenze isinqumo sokwamukela uKristu emva kokufunda lokhu okubhalwe lapha? Uma kunjalo, qhafaza inkinobho ethi “Ngemukele uKristu namuhla” lapha ngaphansi.
Buyela ekhasini lekhaya lesiZulu
Iyiphi inkolo engilungele mina?


text:
Lihlehlile elokudlwengula laseNtabazwe
2013-01-03 08:01
Bloemfontein - Lihlehlile eNkantolo yeMantshi yaseHarrismith icala lokudlwengula nokubulala intombazane, elibhekene namadoda amabili nabafana ababili baseNtabazwe.
Laba basolwa ngokudlwengula babulale intombazane eneminyaka engu-17 ubudala, abayithatha ihamba nesoka layo, kusho amaphoyisa aseFree State police.
Abasolwa bazogqunywa esitokisini kuze kuba babuyela enkantolo mhlaka-10 Januwari, la khona bezokwazi ukufaka isicelo sebheyili, kusho uSergeant Mmako Mophiring.
Umfana oneminyaka engu-14 ubudala noneminyaka engu-16 ubudala, kuthiwa baba yingxenye yabane abadlwengula babulala intombazane ngeSonto.
Ababili kubasolwa bayizelamani.
Abahlaseli basabisa isoka bathi bazolibulala, base bethatha intombazane behamba nayo,” kusho uMophiring.
Umfana wabe esetshela umphakathi, owaphuma inqina uthungatha intombazane, ekwabe sekutholakala isidumbu sayo emathuneni.
"Intombazane
bayikhumula izinwele zokufakelwa, zasakazwa eduze kwayo. Kwatholakala
namakhondomu ayisishiyagalombili asebenzile.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Ngeke siyinike thuba iPirates - Shabba
2012-12-04 12:38
Johannesburg - USiphiwe Tshabalala uthi umdlalo womkhaya baseSoweto yiwona obaluleke kakhulu, njengoba iKaizer Chiefs ne-Orlando Pirates belwela ukuba sesicongweni sePremiership.
AmaKhosi namaBhakabhaka bazogadulisana eSoccer City ngoMgqibelo.
U'Shabba' ekhuluma nephephabhuku leKickOff.com, uthe iya ngokukhula ingcindezi njengoba lo mdlalo usondela nje.
"Ngaphambi komdlalo kuba khona izingxoxo eziningi ngawo kumabonakude nasemisakazweni, sifunda ngayo yonke indawo. Simiswa ngisho abalandeli emigwaqeni bethi 'sicela ningasiphoxi'.
"Njengabadlali zonke lezi zinto zisenza sifune ukudlala ngokukhulu ukuzimisela - ngeke zikwazi nje ukuhlulwa."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Abe-ANC baphika eyokukhipha uZumaComment on this story
INTATHELI YESOLEZWE
Amalungu e-ANC KwaZulu-Natal izolo akuphikile obekubikwa ngabezindaba ngempelasonto kokuthi abopha uzungu lokukhipha uMengameli Jacob Zuma.
“UDkt Zweli Mkhize, Mnuz Senzo Mchunu noMnuz Bheki Cele sebekubeke kwacaca ukuthi bona bayabeseka ubuholi obukhona njengamanje be-ANC,” kusho uMnuz Sihle Zikalala onguNobhala we-ANC KwaZulu-Natal.
Uthe imibiko ethi uNdunankulu waKwaZulu-Natal, uDkt Mkhize, uNgqongqoshe wezeMfundo, uMchunu, nowayenguMkhuzi wamaPhoyisa, uCele, bafuna uZuma aphume nobuholi obuphethe, yimizamo nje ebhedayo yabafuna kushintshwe ubuholi beqembu.
“Sifuna ukukugcizelela ukuthi i-ANC KwaZulu-Natal ike yaxhumana nalaba okuvele kwabezindaba ukuthi abasamfuni uZuma nobuholi obukhona kanti bonke bayaziqhelelanisa naleli tulo lokuketula ubuholi,” kusho uZikalala.
NgeSonto kwabikwa ukuthi uCele uveze ukuthi weseka noma ngabe ngubani, inqobo nje uma kungeyena uZuma.
Amaphephandaba angeSonto abike ukuthi uCele ube nemihlangano nePhini likaMengameli, uMnuz Kgalema Motlanthe, uNgqongqoshe wezobuCiko namaSiko, uMnuz Paul Mashatile, namaqoqwana angahambisani noZuma.
Kanti iphephandaba iThe Sunday Independent lona libike ukuthi elinye lamaqoqo elingahambisani nokuthi uZuma aphathe izwe neqembu ihlandla lesibili belihlangene eSandton ngoLwesithathu olwedlule.
Libike nokuthi uCele naye ubekhona kulowo mhlangano kodwa yena ukuphikile ukuthi ubekhona.
UZikalala uthe isifundazwe sizodingida indaba yobuholi uma iNational Executive Committee isikhiphe umyalelo wokuba kwenziwe lokho ngenyanga ezayo.
“Njengoba sekusondele ukuba kuyiwe engqungqutheleni kazwelonke, sicela abezindaba ukuba bakugweme ukusetshenziswa ngabantu abathile ukusabalalisa izindaba ezingamampunge ngenhloso yokudala uqhekeko nongabazane kubaholi,” kusho uZikalala.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ingabe uJesu uyiyona yodwa ndlela esiyisa eZulwini na?
Umbuzo: "Ingabe uJesu uyiyona yodwa ndlela esiyisa eZulwini na?"
Impendulo: "Mina ngingumuntu ozilungele ngendalo, ngakoke ngiyolingena iZulu.” "Ngiyavuma ngenza izinto ezimbi ngesinye isikhathi, kodwa ziningi ezinhle engizenzayo kunalezo ezimbi, ngalokho ke eZulwini ngiyongena noma kanjani.” UNkulunkulu angeke angijezise ngokungiyisa esihogweni ngenxa yokuthi nje angiphili ngeBhayibheli. Izikhathi sezishintshile manje.” “Ngabantu abonakele kakhulu njengalaba abanukubeza izingane nababulali ababekelwe isihogo.”
Lezi yizizathu abazibekayo abantu abaningi, kodwa okusalayo ukuthi azilona iqiniso, zingamanga. USathane ongumbusi walelizwe, uhlanyela lemicabango ezinqgondweni zethu. Yena lowo Sathane, kanye nabo bonke abamlandelayo bayizitha zikaNkulunkulu (I EkaPetru 5:8). USathane uziveza emuhle ngasosonke isikhathi (II KwabaseKorinte 11:14), kodwa ubusa zonke izinqgondo ezingesizo zikaNkulunkulu. "Okukubona abangakholwa, unkulunkulu walelizwe uphuphuthekisile inqgondo yabo, ukuze kungasi kubo ukukhanya kwevangeli lenkazimulo kaKristu ongumfanekiso kaNkulunkulu” (II KwabaseKorinte 4:4).
Akulona iqiniso ukukholelwa ukuthi uNkulunkulu akakhathaleli izono “ezincane”, nokuthi isihogo silungiselwe “abantu abone kakhulu.” Sonke isono siyasehlukanisa noNkulunkulu, okufaka phakathi “nemanganyana nje ongacabanga ukuthi akalutho.” Bonke bonile, akukho namunye olungile ukuba angene eZulwini ngokwakhe (KwabaseRoma 3:23). Ukungena eZulwini akuyi ngokuthi okuhle esikwenzayo kungaphezu kwalokho okubi; siyolahlekelwa sonke uma kunjalo. “Kepha uma kuya ngomusa, akusayi ngemisebenzi; uma kungenjalo, umusa awuseyiwo umusa (KwabaseRoma 11:6). Akukho thina esingakwenza okuhle okungasithengela indlela esiyisa eZulwini (KuThithu 3:5).
"Ngenani ngesango elincane; ngokuba isango libanzi nendlela inkulueyisa ekubhujisweni; baningi abangena khona” (NgokukaMathewu 7:13). Noma ngabe bonke abantu bebaphila esonweni, kungekho othembela kuNkulunkulu, ubengenakukuthalalisela lokho. "Enanikade nihamba kuzo ngokwendlela yalelizwe, ngokombusi wamandla omkhathi, ongumya osasebenza kubantwana bokungalaleli” (Kwabase-Efesu 2:2)
Ngenkathi uNkulunkulu edala umhlaba, wawumsulwa uphelele. Konke kwakukuhle. Wase udala uAdamu noEva, wabanika igunya lokwenza ngokuzikhethela, ukuze bakhethe bona ukuthi bayamlandela futhi bayamthobela uNkulunkulu noma qha! Kodwa uAdamu noEva, abantu ababangabokuqala uNkulunkulu abadala, balingwa nguSathane ukuba bangamthobeli uNkulunkulu, bangena ekoneni. Lokhu kwabehlukanisa (nabo bonke abavela emuva kwabo) ukuba babenobudlelwane obusondelene noNkulunkulu. Yena uphelele, unqgwele, ufanele ukwahlulela isono. Njengezoni, asikhonanga ukufinyelela lapho (Ebudlelwaneni noNkulunkulu) ngokwethu. Yingakho ke, uNkulunkulu wenza indlela yokuthi sibuye sihlanganiswe Naye eZulwini. “Ngokuba uNkulunkulu walithanda izwe kangaka, waze wanikela ngeNdidana yakhe ezelwe yodwa ukuba yilowo nalowo okholwa yiyo angabhubhi, kodwa abe nokuphila okuphakade” (NgokukaJohane 3:16). "Inkokhelo yesono ingukufa, kodwa isipho sikaNkulunkulu singukuphila okuphakade ngoJesu Kristu inkosi yethu" (KwabaseRoma 6:23). UJesu wazalwa ukuba asifundise indlela, wafela izono zethu ukuze thina singabe sisafa. Emva kwezinsuku ezintathu efile, wavuka ethuneni (KwabaseRoma 4:25), ebonakalisa ukunqoba Kwakhe phezu kokufa. Wavala umkhathi phakathi kukaNkulunkulu noMuntu ukuze sibe nobudlelwane Naye, uma nje sikholwa.
"Ukuphila okuphakade yilokhu ukuba bazi wena-Nkulunkulu wedwa oqinisileyo, nomthumileyo, uJesu Kristu” (NgokukaJohane 17:3). Abantu abaningi bayakholelwa kuNkulunkulu, kanti noSathane wenze njalo. Kodwa ukwamukela insindiso, sifanele siphendukele kuNkulunkulu, sakhe ubudlelwane bethu Naye, silahle izono zethu silandele Yena. Sifanele ukwethembela kuJesu Kristu ngakho konke esinakho, nakho konke esikwenzayo. "…ngisho ukulunga kukaNkulunkulu ngokukholwa nguJesu Kristu kubo bonke abakholwayo; ngokuba akukho-mahluko” (KwabaseRoma 3:22). IBhayibheli ifundisa ukuthi ayikho enye indlela eyisa ensindisweni ngaphandle kukaJesu Kristu. Ujesu uthi, “Mina ngiyindlela, neqiniso, nokuphila; akakho oza kuBaba ngaphandle kwami” (NgokukaJohane 14:6).
UJesu yiyona-ndlela yensindiso ngoba Nguye yedwa ongahlawulwla inhlawulo yesono sethu (KwabaseRoma 6:23). Ayikho enye inkolo efundisa ukujula nokuqiniseka ngesono nemiphumela yaso. Akunankolo noma yiyiphi esipha inhlwulo engenamkhawulo yesono etholakala kuJesu kristu. Akekho noyedwa “umqambi-nkolo” owaba nguNkulunkulu owaba ngumuntu (NgokukaJohane 1:1,14) – okuyindlela engenamkhawulo yokukhokhela inhlawulo yesikweletu sethu. UJesu wafanela ukuba ngumuntu ukuze afe. Insindiso iyathokala ngokukholwa kuJesu Kristu kuphela! “Ayikho insindiso ngomunye, ngokuba alikho futhi elinye igama phansi kwezulu elinikiwe ebantwini, esimiselwe ukusindiswa ngalo” (Izenzo 4:12).
Ingabe wenze isinqumo sokwamukela uKristu emva kokufunda lokhu okubhalwe lapha? Uma kunjalo, qhafaza inkinobho ethi “Ngemukele uKristu namuhla” lapha ngaphansi.
Buyela ekhasini lekhaya lesiZulu
Ingabe uJesu uyiyona yodwa ndlela esiyisa eZulwini na?


text:
Kwethulwe ijezi likaMathoho engekhoComment on this story
MBONGISENI BUTHELEZI
UKUVEZWA kwejezi elibhalwe igama lika-Eric “Tower” Mathoho ngesikhathi iKaizer Chiefs yethula abadlali bayo abasha eGoli izolo kuqinisekise izinkulumo zemenenja yalo mdlali, uTim Sukazi, obehlezi egcizelela ukuthi uzophelela eNaturena.
Iningi belimagange lifuna ukubona ukuthi uzobe ekhona yini lo mdlali wasemuva weBloemfontein Celtic ohleni lwabadlali abasha abethulwe yiChiefs izolo. Nokho imibuzo iphinde yaqubuka ngesikhathi kuvezwa ijezi elingunombolo 3 libhalwe igama lakhe uMathoho. Lolu nkonko lo mdlali belungabonwa nangokhalo kodwa seluke lwabonakala ejimini yeChiefs kulona leli sonto. Ngesikhathi izintatheli ziphonsa imibuzo yokuthi ngabe kwenzekani ngoMathoho kuhlalukile ukuthi lo mdlali akakasayini njengoba sekuzwakale kaningi ukuthi neMamelodi Sundowns ayizibekile phansi imnunusela ngemali yize esemagcekeni aseNaturena.
UJessica Motaung oyiBrand Manager yeChiefs uvumile ukuthi uMathoho akakasayini kodwa waqinisekisa abalandeli beChiefs ukuthi ikhaya elilandelayo lalo mdlali iyona iNaturena.
“Ngingasho ngithi njengabaphathi beqembu sisebenza kanzima ukuthi sithole lo mdlali kodwa sesivumelene naye. Ukubeke kwacaca ukuthi uyalithanda iqembu, kufanele silungise izinto ezincane nje bese konke kuyobe sekulungile,” kusho uJessica.
Yize ekhulume kanje uJessica kodwa kuyacaca ukuthi kusengenzeka noma yini ngalo mdlali ngoba akukho phepha asalisayinile neChiefs. Okucishe kuhlaluke lapha ukuthi iCeltic ididekile ngemali ebekwa yiSundowns etafuleni njengoba kuvela ukuthi inkulu kunekhishwa yiChiefs.
Njengoba bekulindelekile kumenyezelwe uDoctor Khumalo, Ace Khuse no-Arthur Zwane njengabaqeqeshi abazoba ngamaphini kaStuart Baxter. URainer Dinkelacker uzoba ngumqeqeshi wonozinti.
Akuzange kube khona okwethusayo ngesikhathi bememezela abadlali abebelindelwa okungoMorgan Gould (Supersport United), Siyabonga Nkosi (Golden Arrows), Siyabonga Gaxa (Lierse, Belgium), Kgotso Moleko (Celtic), Sakhile Hlongwa (Thekwini Coastal) noBrilliant Khuzwayo obengekho ngoba iThanda Royal Zulu beyidlala ngoLwesithathu.
“Ngesizini edlule siye sabheka lapho ebesibona khona izikhala sase siqhamuka nokuthi kufanele kusayinwe laba badlali. Sicabanga ukuthi bazolishintsha iqembu behlangene nabaqeqeshi nabalandeli esibheke ukuthi bagcwalise inkundla. Siphinde sakhulula abadlali okubalwa kubo uTinashe Nengomashe, Dominic Isaacs, Thomas Sweswe nabanye. Sibafisela inhlanhla emaqenjini abo amasha,” kusho uJessica Motaung.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Izoba wumqansa iSuperSport: LekgwathiComment on this story
MINENHLE MKHIZE
Ebika eseGoli
UKAPUTENI we-Orlando Pirates, uLucky Lekgwathi, uvuma eyomqansa ohlalele ezakhe ngemuva kokuqhathwa neSuperSport United ku-semi final yeMTN 8.
Ekhuluma neSolezwe, ulekgwathi akazange akufihle ukuthi kuzomele bawuyeke umkhuba wabo wokushaya amagoli ngasekuphelini komdlalo uma bezimisele ukudlula kuSuperSport engompetha beNedbank Cup.
“Usihlalo (Irvin Khoza) usidonse ngendlebe ngokuwina imidlalo ngemizuzu yokugcina. Sisebenza kanzima ukugwema isimo esifuze leso. Emdlalweni weSuperSport sizozama ngayo yonke indlela ukunqoba umdlalo ngokushesha. Siqhathwe neqembu elinzima, iSuperSport United, ebukeka ibuyelwa yifomu emiqhudelwaneni yemikhulumajezi nebisiyaziwa njengeqembu eliwina iligi,” kusho uLekgwathi.
“ISuperSport iyona ezomela elakuleli kuCaf Confederations Cup kanti thina silimele kuChampions League. Lokho kukodwa kusidweba sicace isithombe sokuthi sibhekene nomqansa. IPirates ibambisene futhi idlala njengeqembu, okuyinto esizoyidinga emdlalweni weSuperSport.”
ISuperSport iyona ezoqala ukudlala ekhaya ngempelasonto ka-Agasti 18-19. Umlenze wesibili uzodlalwa ngo-Agasti 25-26. IMoroka Swallows itonyulwe neMamelodi Sundowns komunye umdlalo.
Ngesizini edlule iBucs ishaye iMamelodi Sundowns kuma-qaurterfinal alo mqhudelwano esiwunqobe kabili kulandelana.
“Njengoba kuyithina esivikela lesi sicoco ingcindezi esemahlombe ethu inkulu kakhulu ngoba wonke amaqembu afuna ukusishaya. ISuperSport siyishaye kabili emidlalweni yeligi ngesizini edlule ngakho angicabangi ukuthi izosivumela kalula ukuthi siphinde siyishaye. Kuzoliwa kodwa ekugcineni yithina okumele siphume nomphumela ozosikhomba kowamanqamu. Lesi sicoco sifuna ukusigcina kube ngesethu unomphelo. IPirates yiqembu eliqopha imilando, nakulokhu sibheke ukwenza okufanayo,” kusho uLekgwathi.
EZimnyama zizibekisele indawo kweyandulela eyamanqamu ngokuguqisa iBloemfontein Celtic ngo 1-0 wegoli lika-Andile “Gattuso” Jali emdlalweni obungoLwesihlanu ebusuku e-Orlando Stadium. Ngakolunye uhlangothi ezikaGavin Hunt zithele othulini iFree State Stars ngo 2-1 ePeter Mokaba Stadium ngoMgqibelo.
UThabo September, ohola umkhumbi weSuperSport United, uthe ayibafaki nakancane itwetwe iPirates.
“Asiyisabi iPirates, uma kunjalo kungamele singangeni ngisho enkundleni. Khona siyazi ukuthi baqoqa kwasani kulezi zinsuku. Iqembu elihlanganiswe ngumqeqeshi wethu, uGavin, ngiyalethemba ukuthi lizokwazi ukumelana nobunzima bePirates. Ngeke kube lula ukushaya iqembu elivikela isicoco. Ngesizini edlule basishaye kabuhlungu ngemizuzu yokugcina. Kulokhu kumele sidlale kuze kuphele isikhathi sikanompempe singenzi iphutha langesizini edlule. Okunye okumele sikuqikelele wukuthi asidedeli goli ngomlenze wokuqala,” kusho uSepthemba. ISuperSport sekunesikhathi yagcina ukuthatha lesi sicoco. Isigcine ngo-2005 sisabizwa ngeSAA Super 8 isaphekwa nguPitso “Jingles” Mosimane.
“Sifuna ukuqhubeka nesigqi esisithole ngokudla iNedbank Cup. Kuhle impela ukuthi siqhathwe nePirates ngoba yiwona amaqembu okumele sizihlole ngawo njengoba siyodlala e-Afrika ngonyaka ozayo. Uma ufuna ukuba ngumpetha kumele udlale namaqembu anjengoPirates,” kusho uSeptember.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines